
Cum  novissimis  annis  denuo  controversia  de  auctoritate 
epistularum,  quae  exstant  ad  M.  Brutum,  orta  sit,  quam  spes 
est  fore  nt  coniuncta  virorum  doctorum  opera  tandem  conti- 
ceacat,  non  alienum  esse  videtur  inqnirere,  qualis  fuerit  tota 
ad  M.  Brutum  epistularum  ouvayup].  strictim  igitur  attingam 
ea,  quae  iam  ab  aliis  tractata  sunt,  accuratius  disserens  de 
eis,  quae  milii  hnc  usque  neglecta  esse  videntur. 

I. 

Facere  non  possum,  quin  primum  paucis  adumbrem,  qualis 
per  temporum  vices  Ciceronis  et  Bruti.  familiaritas  fuerit. 

703. 

.  Drumann  *)  usque  ad  annum  703  Ciceroni  paene  nullam 
intercessisse  familiaritatem  cum  M.  Bruto  dicit,  ego  plane 
nullam  affirmo;  nam  epistularum  consuetudo  eorum  non  nisi 
medio  anno  703  initium  capit,  non  quod  iam  amicitia  inter  se 
coniuncti  sint,  sed  quia  Brutus  a  familiari  suo,  Attico,  petivit, 
ut  se  Ciceroni  pro  oonsule  in  Ciliciam  provinciam  profecturo 
commendaret.  qnod  apparet  e  Ciceronis  verbis  (ad  Att.  VI, 
1,  3.):  „nunc  venio  ad  Brutum,  quem  ego  omni  studio  te 
anctore  sum  complezus,  quem  etiam  amare  coeperam."  accedunt 
ea,  quae  anno  704  in  Cilicia  Cicero  ad  Cassium,  qui  superiore 
anno  e  Syria  Bomam  revertit,  scripsit  (ad  fam.  XY.  14  in  fine) : 
„accessit  post  tnum  discessum  familiaritas  mibi  cum  Bruto  tuo 

')  Drumann:  Geschiclite  Roms  IV.  p.  20. 

maxima,"  si  haec  duo  argumenta  inter  se  conferuntur,  utrumque 
idem  declarat  anno  703  Ciceronem  Brutum  in  amicitiam  re- 
cepisse,  idemque  Cicero  nuntiat  Appio  Pulchro  (ad  fam.  III, 
4,  2.  10,  2)  et  M.  Caelio  (ad  fam.  II,  13,  2),  sed  exstat  locus, 
ubi  Bruti  ante  annum  703  mentio  fit,  in  epistula  mense  Sextili 
anno  695  ad  Atticum  data,  tamen  non  contra  ea,  quae  supra 
dizi,  pugnat,  sed  affirmat.  narrat  Cicero  (ad  Att.  11,  24,  2) 
Yettium  insidiarum  Fompeio  paratarum  accusavisse  mannm 
iuventutis,  „in  qua  Paulus  initio  fuisset  et  Q.  Caepio  [hic 
Brutus]  1)  et  Lentulus,  flaminis  filius,  conscio  patre."  Cicero 
hoc  loco  Brutum  nec  nostrum  nec  tuum  nominat,  sed  Q. 
Caepionem,  non  quod  de  re  sollemni  verba  faciat, ')  cum  neque 
Paulum  neque  Lentulum  nomine  gentili  et  praenomine  appellet, 
sed  quia  Brutus  adolescens  satis  ignotus  est,  a  Cicerone  alie- 
nissimus.  ^ 

Brutum  revertisse  Bomam  anno  703  cum  socero  Appio 
verisimile  est;  certe  Ciliciam  reliquit;  nam  Cicero  mandat 
Attico  epistula  a.  d.  III.  Jd.  Sextiles  data  (V.  17,  6):  „sed 
hoc  Bruto  nostro  velim  dicas,  illum  (sc.  Appium)  fecisse  non 
belle,  qui  adventu  meo,  quam  longissime  potuerit,  discesserit." 
atque  Brutus  rem  suam  ipse  agere  potuisset,  si  in  Cilicia 
remansisset.  detulit  autem  eam  Ciceroni  curandam  et  primum 
quidem  tantum  eam  negotiationem,  quae  ei  cum  rege  Cappa- 
dociae,  Ariobarzane,  erat.  Atticus  precibus  Bruti  commotus 
stimulos  tantopere  Ciceroni  admovit,  ut  is  rescriberet  (ad  Att. 
V.  18,  4):  „ego  tui  Bruti  rem  sic  ago,  ut  suam  ipse  non 
ageret;  sed  iam  exhibeo  pupillum,  neque  defendo:  sunt  enira 
negotia  et  lenta  et  inania.  faciam  tamen  satis,  tibi  quidem, 
cui  difficilius  est  quam  ipsi;  sed  certe  satisfaciam  utrique." 
velim  verba  „tui  Bruti"  respicias;  nondum  Cicero  „nostrura" 
aut  nmeura"  dicere  consuevit,  Attici  tantum  voluntati  obse- 
^cutus  interdum  „no8trum  Brutum"  dicit,  ut  (ad  Att.  VI.  2,  7) : 


*)  Cum  quid  sibi  vox  nhic"  velit  vix  intellegatur,  glossema 
redolere  videntur  verba  flhic  Brutus." 

*)  Ita  censuerunt  Drumann:  Geschichte  Roms,  IV.  p.  18  et  Orelli: 
Onomasticum  Tullianum,  VII.  p.  320;  re  vera  sollemniter  Brutus  „Q. 
Caepio  praetor"  nominatur  ad  fam.  VII.  21. 

„venio  ad  Brutum  tuum,  immo  nostrum;  sic  enim  mavis." 
nondum  igitur  famUiaritas  mazima  est;  sed  amicitia,  qualis 
inter  Ciceronem  et  Brutum  intercessit,  non  diu  floret,  immo 
prozimo  inde  anno  sensim  dissuitur. 

704. 
lam  enim  exeunte  anno  704  Brutus  etiam  in  altera 
negotiatione  Ciceronis  adiumentum  quaesivit,  quamquam  suam 
esse  rem  celavit  (ad  Att.  V.  21,  10 — 13).  Scaptium,  hominem 
ab  omni  modestia  remotum,  ad  Ciceronem  misit,  ut  culpam 
negotii  infamia  quadam  aspersi  transferret  in  procuratores. 
cum  autem  Bruto  videretur  Cicero  invitus  Scaptio  morem 
gerere,  Atticum  precibus  adiit,  ut  Ciceronem  ezcitaret  (ad 
Att.  VI,  1,  3),  ipseque  in  epistulis  se  minime  Ciceroni  praebuit 
amicum,  sed  quidquid  petivit,  ut  officium  debitum  a  Cicerone 
petivit  (1.  1.  §  7,  VI.  3,  7),  fretus  amicitia  et  auzilio  Attici. 
qui  studiosissimus  Bruti,  ut  eius  negotiis  inserviret,  praecepta, 
quae  ipse  de  provincia  bene  administranda  Ciceroni  dederat 
(ad  Att.  VI.  1,  8),  neglezit,  quod  reprehendit  Cicero  his 
verbis  (ad  Att.  VI.  2,9):  „nimis,  nimis,  inquam,  in  isto 
Brutum  amasti,  dulcissime  Attice,  nos  vereor  ne  parum."  ez 
omnibus,  quos  supra  laudavi,  locis  satis  apparet  Ciceronem 
invitum,  ut  Attico  satis  faceret,  negotia  Bruti  egisse  Brutumque 
Cicerone  non  amico  sed  procuratore  usum  esse.  atque  peregit 
Cioero  Bruti  rem  mense  lunio,  anteqnam  provincia  decessit 
(ad  Att.  VI.  3,  5).  quid  miramur  in  prozimis  inde  a  mense 
lunio  scriptis  epistulis  Ciceronis  nuUam  Bruti  mentionem  fieri? 
nempe  id  effecit  Cicero,  quod  minatus  est  (ad  Att.  VI.  3,  7): 
„huius  nebulonis  oratione  si  Brutus  moveri  potest,  licebit  eum 
solus  ames,  me  aemulum  non  habebis." 

705. 
Probabile  est  familiaritatem  Ciceronis  et  Bruti,  quae 
tantum  negotiorum  causa  intercessit,  interruptam  fuisse  per 
totum  annum  705,  cum  Brutus  cnm  P.  Seztio  in  Ciliciam 
profectus  esset  (Plut.  Brut.  4).  nulla  enim  vestigia  in  70  huius 
anni  epistulis  ad  Atticum  ezstant. 


-i  ^a;:;. 


_    4    — 


706.  ■^^.■■i-j«(! 
Quod  etiam  intellegere  potes  ex  frigidis  verbis,  qnibus 

Cicero  se  Brutum  in  caatris  Pompeii  reperisse  Attico  nuntiat 
(ad  Att.  XI.  4,  2) :  „Brutu8  amicus;  in  causa  versatur  acriter." 
sed  iam  ineunte  mense  Kovembri  Cicero  Brundisium  revertit 
neque  postero  tempore  de  Bruto  commemorat. 

707.  i      . 
Tamen   consuetudinem  litterarum  inter  eos  permansisse 

apparet,  quia  mense  ferc  Sextili  Cicero  epistulam  a  Bruto  in 
Asia  scriptam  accepit  (Cic.  Brut.  3,  11).  omnino  pauca  de  hoc 
anno  comperimus,  cum  non  plus  17  epistulae  ad  Atticum 
exstant.  ; 

708. 
Keque  multum  ex  novem  epistulis  anno  708  ad  Atticum 
scriptis  lucramur;  in  quibus  semel  Bruti  mentio  fit  (XU.  5,  3), 
ubi  Cicero  de  eius  epitoma  Fanniorum  verba  facit.  sed  alia 
nobis  praesto  sunt  indicia,  quibus  demonstratur,  qualis  famili- 
aritas  fuerit.  cum  enim  Brutus  a  Caesare  G-alliae  Cisalpinae 
praefectus  (ad  fam.  VI.  6,  10)  ex  Cicerone  petivisset,  ut  sibi 
librum  inscriberet,  Oratorem  Cicero  ad  eum  misit,  quem  is 
vituperavit  (ad  Att.  XIV.  20,  3).  certe  hanc  reprehensionem 
non  signum  famiUaritatis  dicimus,  quam  satis  exiguam  fuisse 
intellegimus  etiam  ex  epistulis  datis  ad  Brutum  commendatitiis, 
quae  in  libro  XIII  ad  fam.  10 — 14  exstant.  e.  g.  in  epistula 
XI  Cicero  ponit ')  Brutum  scire,  cuius  municipii  sit:  ^quia 
semper  animadverti  studiose  te  operam  dare,  ut  ne  quid  meorum 
tibi  esset  ignotum,  propterea  non  dubito  quin  scias,  non  solum 
cuius  municipii  sim,  sed  etiam  quam  diligenter  soleam  meos 
municipes  [ArpinatesJ  tueri."  alterum  petimus  testimonium  ex 
verbis  Ciceronis  in  libro,  qui  inscribitur  Brutus,  anno  708 
composito  (5,  21):  „quem  ego  sermonem,  cum  ad  Brutum 
iuum  vel  nostrum  potius  detulissem,  magno  opere  hic  audire 
se  velle  dixit."  iam  ante  Oratorem  sed  eodem  isto  anno  Cicero 
ad  Brutum  Paradoxa  ')  scripsit. 


*)  Drumann:  Gesehichte  Roms  VI.  p.  284. 
'■'j  Teuffel:  Rom.  Litteraturgeschichte  §  173,  3. 

lam  venimus  ad  annum  709.  mense  Februario  Tullia 
mortua  est,  quamobrem  Brutus  litteras  consolatorias  Ciceroni 
misit  (ad  Att  XII.  13.  14,  3).  at  is  dubitaivt,  num  responderet 
(ad  Att.  XII.  15);  Attici  denique  iudicio  permisit,  utrum 
responsum  reddendum  esset  an  non  (XII.  18,  2).  et  hoc  quidem 
factum  nondum  maximam  familiaritatem  fuisse  testatur.  mox 
irato  in  Brutum  animo  Cicero  ob  eius  laudationem  Catonis 
fuit ;  questus  est  scilicet  Brutum,  ut  Catonem  laudibus  efferret, 
obtrectasse  ipsi  de  re  publica  bene  merito,  his  verbis  iram 
effundens  (ad  Att.  XII.  21,  1):  „hic  autem  se  etiam  tribuere 
multum  mihi  putat,  quod  scripserit  „optimum  consulem"  guis 
enim  ieiunius  dixit  inimicusf^  redeuntem  deinde  e  Grallia 
exeunte  mense  Martio  Brutum  videre  noluit  duabus  praesertim 
de  causis,  quod  et  senatum  et  Publiliam  vitabat  commoratus 
in  praediis  (ad  Att.  XII.  29,  1).  quod  quidem  cum  Brutus 
aegre  tulerit,  cum  Cicerone  dissidere  videtur;  nam  is  Attico 
exeunte  mense  Aprili  mandat  (XII.  36,  2):  „ad  Brutum  si 
quid  scribes,  nisi  alienum  putabis,  obiurgato  eum,  quod  in 
Cumano  esse  noluerit  propter  eam  causam,  quam  tibi  dixit; 
cogitanti  enim  mihi  nihU  tam  videtur  potuisse  facere  rustice." 
Brutus  par  pari  rettulit  Ciceronem  obiurgans  (vide  infra  p.  13). 

Huc  usque  nullum  indicium  reperimus,  quod  testatur 
Ciceronem  intima  familiaritate  coniunctum  fuisse  cum  Bruto, 
immo  nisi  Atticus  amicitiae  patrocinatus  esset,  futurum  fuisse 
videbatur,  ut  ea  dissueretur.  nunc  vero  alter  alterum  melius 
ab  ineunte  mense  lunio  cognovit,  cum  crebrius  inter  se  in 
praediis  viderent  adessetque  Ciceronis  rogatu  (ad  Att.  XIII. 
4,  2.  5,  2)  saepe  Atticus,  qui  orientem  veram  amicitiam 
adiuvaret,  quamquam  diversae  de  re  publica  sententiae  obsta- 
bant  (ad  Att.  XIII.  10,  3).  primum  Brutus  Ciceronem  in 
Tusculano  convenit  (ad  Att,  XIII.  7,  2).  vides  etiam,  quantum 
discrepent  a  ratione  iniqua,  qua  prius  Cicero  de  Bruti  moribus 
factisque  iudicium  facit,  verba  placida,  quibus  de  divortio  illius 
cum  Attico  communicat  (XIII.  40,  1. 10,  3) :  „Brutus  si  quid 
[egerit],  curabis  ut  sciam ;  cui  quidem  quam  primum  agendum 
puto,  praesertim  si  statuit;   sermunculum  autem  omnem  aut 

restinxerit  aut  sedarit :  sunt  enim  qui  loquantur  etiam  mecum. 
sed  haec  ipse  optime,  praesertim  si  etiam  tecum  loquetur." 
scripsit  tanc  Cioero  ad  Brutom  libros  de  finibus  (ad  Att.  XIII. 
12,  3)  et  valde  afflictus  est,  quod  Balbus  quintum  librum  prius 
quam  Brutus  legisset  (ad  Att.  XIII.  21,  4.  22,  3).  etiam  ex 
crebris  quaestionibus  in  epistulis  ad  Atticum  (XIII.  14,  2. 
16,  2.  17.)  argumentum  samimus  Oiceronem  amare  Brutum 
coepisse.  qui  cum  Caesari  ex  Hispania  redeunti  obviam  iturus 
ante  discessum  Ciceronem  in  Tusculano  convenire  yellet,  is  se 
malle  Bomae  quam  in  Tusculano  Brutum  videre  respondit 
(ad  Att.  XIII.  23,  1);  nam  ibi  ei  negotia  erant,  auctio  bor- 
torum  et  testamentum  obsignandum,  ad  quod  etiam  Brutum 
adhibere  voluit  testem  (ad  Att.  XIII.  25,  2).  dum  Brutus 
abest,  Cicero  Porciae,  Domitii  Ahenobarbi  uxoris,  4audationem 
scripsit  (ad  Att.  XIII.  37,  3),  quam  post  Kal.  Sext.  Bruto 
per  Atticum  mittendam  curavit  (ad  Att.  XIII.  48,  2).  sed  cave 
credas  meram  iam  ac  veram  inter  Ciceronem  et  Brutum  inter- 
cessisse  familiaritatem ;  nam  redeuntem  Brutum  Bomae  videre 
Cicero  noluit  ut  Caesaris  asseclam  (ad  Att.  XIII.  39,  2); 
tamen  paulo  post  in  Tusculano  eum  recepit  (ad  Att.  XIII. 
44,  1).  inter  Caesaris  comites,  qui  eum  ex  Hispania  secuti 
sunt,  Brutus  etiam  Q.  Ciceronis  filium  viderat,  cuius  ut  animum 
patruo  reconciliaret,  operam  dedisse  visus  est  (ad  Att.  XIII. 
38,  1.  40,  1.  41,  2). 

710. 
Idibus  Martiis  anno  710  etiam  ea  causa,  de  qua  Cicero 
et  Brutus  ad  id  tempus  inter  se  disaidebant,  sublata  est,  sta- 
bant  ab  iisdem  partibus,  ut  rem  veram  Cicero  ad  Dolabellam 
scriberet  (ad  Att.  XIV.  17,  A.  5,  ad  fam.  IX.  14,  5) :  „semper 
amavi,  ut  scis  M.  Brutum  propter  eius  summum  ingenium, 
suavissimos  mores,  singularem  probitatem  atque  constantiam: 
tamen  Idibus  Martiis  tantum  accessit  ad  amorem,  ut  mirarer 
locum  fuisse  augendi  in  eo,  quod  mihi  iam  pridem  cumulatum 
etiam  videbatur."  inde  ab  illo  tempore  de  republica  inter  se 
multa  per  crebras  litteras  communicant ;  Atticus  enim  Ciceronem 
rogavit,  ut  pro  Bruto  contionem  scriberet  (ad  Att.  XIV.  20, 4), 

quod  ille  repudiavit,  se  iam  Bruto  Attici  rogatu  edictum 
Bcripsisse  respondens,  sed  „meum  mihi  placebat,  illi  suum." 
tunc  etiam  Brutus  Ciceronem  precibus  adiit,  ut  orationem 
suam  in  Capitolio  habitam  corrigeret;  sed  is  petenti  hoc 
denegavit;  cum  de  genere  dicendi  valde  dissentirent  (ad  Att. 
XV.  Ib,  2.  3,  2).  exeunte  mense  Maio  consilium  Brutus  petivit, 
utrum  Romam  rediret  an  Lanuvii  maneret,  a  Cicerone  ipso 
dubitante,  quid  sibi  faciendum  esset  (ad  Att.  XV.  5,  1).  mox: 
cum  deliberatum  convenissent  Antium  et  Cicero  et  Brutus  et 
eius  mater,  soror,  uxor  (ad  Att.  XV.  11),  constitutum  est,  ut 
absente  Bruto  ludi  fierent.  paulo  post  Cicero  iterum  Brutum 
videre  cupivit  (ad  Att.  XV.  16,  6);  nulla  tamen,  ut  videtur, 
per  mensis  spatium  occasione  conveniendi  data  (ad  Att.  XV. 
29,  1),  demum  a.  d.  VIII.  Id.  Quintiles  Brutum  Cicero  in 
Neside  vidit  et  cum  eo  moleste  tulit,  quod  ludi  proscripti 
essent  „Nonis  luliis"  (ad  Att."  XVI.  1,  1).  ceterum  Cicero 
iterum  atque  iterum  ex  Puteolano  ad  Brutum  in  Nesidem  ibat, 
ut  cum  eo  de  navigatione  communi  deliberaret  (ad  Att.  XVI. 
4,  4).  iterum  a.  d.  XVI.  Kal.  Septembres  Cicero  Brutum 
Veliae  vidit  (ad  Att.  XVI.  7,  5).  velim  respicias  speciem 
familiaritatis,  quantum  ab  illa  priorum  annorum  discrepet :  non 
sufficiunt  epistulae,  saepius  convenitur,  consentitur. 

711. 
Eadem  maxima  familiaritate  coniunctos  esse  Ciceronem 
et  Brutum  anno  proximo  perspicimus,  quamquam  epistulae  ad 
Atticum  nos  deficiunt,  ex  epistulis  ad  D.  Brutum  et  ad  Cassinm. 
semper  enim  Cicero  toto  studio  et  animo  in  rem  M.  Bruti 
incumbere  videtur  (ad  fam.  XTI.  4,  2.  5,  1),  atque  ei  erat 
persuasum  spem  omnem  esse  In  Cassio  et  in  Bruto  (ad  fam. 
XII.  6,  2.  8,  1),  cui  crebris  litteris  quasi  calcar  admovebat, 
ut  in  Italiam  veniret  (ad  fam.  XI.  25,  1). 

II.  i 

l^unc  epistulas,  quae  indagaTi  possunt,  seoundum  temporis 
ordinem  enumeraturus  sum. 

i  ;•  • 

703. 
Prima,  quam  reperimus,  epistula  est  Bruti  perlata  ad 
Ciceronem  mense  Quintili ;  nam  legimus  (ad  Att.  VI.  3,  5) : 
^Scaptio,  qui  in  Cappadocia  fuit,  puto  esse  satisfactum:  is  a 
me  tribunatum  cum  accepisset,  quem  ego  ex  Bruti  litteris 
ei  detulissem,  postea  scripsit  ad  me  se  uti  nolle  eo  tribunatu. 
Gravius  est  quidam,  cui  cum  praefecturam  detulissem  Bruti 
rogatu,  multa  et  dixit  et  fecit  cum  quadam  mea  contumelia, 
P.  Clodii  canis."  (Confei  etiam  ad  Att.  VI.  1,  4).  iam  anno 
703  haec  facta  esse  docent  ea,  quae  subsequuntur:  „i8  me  nec 
proficiscentem  Apamea  »)  prosecutus  est,  nec,  cum  postea  in 
castra  venisset  atque  inde  discederet,  num  quid  vellem,  rogavit, 
et  fuit  aperte  nlihi  nescio  qua  re  non  amicus."  profectus  est 
Cicero  a.  d.  VII.  Kal.  Sext.  Apamea  et  in  castra  venit  a.  d. 
VII.  Kal.  Sept.  iamque  Scaptio  et  Gavio  praefecturas  Apameae 
detulerat.  litterae  igitur  Bruti,  quibus  petiverat,  ut  praefecturae 
darentur,  redditae  esse  videntur  mense  Quintili.  —  sequuntur 
duae  epistulae,  altera  Bruti,  qui  animo  demisso  se  de  prospero 
negotii  eventu  desperare  scripsit,  altera  Ciceronis,  qua  eum 
hortatur  et  confirmat  (ad  Att.  V,  20,  6):    „8ed  ad  praeterita 

revertamur interea  e  Cappadocia  ne  pilum   qnidem; 

Brututn  abiectum,  quantum  potui,  excitavi."  scripsit  Brutus, 
cum  nuntius  Bomam  venisset  et  Ciceronis  litterae  de  tumultu 
Cappadociae  in  senatu  Nonis  Oct.  (ad  Att.  V.  21,  2  ex.)  reci- 
tatae  essent,  ineunte  mense  Octobri;  nam  videmus  ab  a.  d. 
X.  Kal.  Oct.,  quo  die  ad  Atticum  epistulam  V.  18  scripserat 
(1.  1.  §  4),  intercessisse  sat  longum  spatium  usque  ad  diem, 
quo  Bruti  epistulam  acceperat,  cum  interea  e  Cappadocia  nihil 
novi  audivisset,  atque  ex  eo  die,  quo  Bruto  rescripsit,  inter- 
iectum  esse  aliquid  temporis  usque  ad  a.  d.  XIV.  Kal.  lan.. 


*)  Traditum  est   ^proficiscentem  Apameam";    Bootii  correcturam 
secutus  sum,  eius  argumenta  probans. 

qao  ad  Atticum  epistulam  Y.  20  scripsit.  ergo  statuimus, 
tabellarium  in  itinere  plus  quinquaginta  dies  consumpsisse 
ponentes  (confer  ad  Att.  V.  19,  1),  circiter  Kal.  Decembres 
vel  paulo  post  a  Bruto  Ciceronem  litteras  accepisse  iisque 
rescripsisse. 

Exeunte  anno  703  ad  Ciceronem  in  castra  alter  Scaptius 
venit  petens  a  proconsule,  ut  Salaminios  cogeret  pecuniam 
solvere,  *)  attulitque  libellum  mandatorum  Bruti,  in  quo  et 
ipse  et  P.  Matinius  laudabantur  (ad  Att.  V.  21,  10):  „nunc 
cognosce  de  Bruto.  familiaris  habet  Brutus  tuus  quosdam 
creditores  Salamiuiorum  ex  Cypro,  M.  Scaptium  et  P.  Matinium, 
quos  mihi  maiorem  in  modum  commendavit.  Matinium  non 
novi;  Scaptius  ad  me  in  castra  venit :  pollicitus  sum  curaturum 
me  Bruti.  causa,  ut  ei  Salaminii  pecuniam  solverent."  manda- 
torum  autem  libellum  non  dififerre  a  litteris  commendatitiis 
Scaptio  datis  statuo ,  respiciens  locum  (ad  Att.  YI.  1 ,  5) : 
„quin  etiam  libellum  ipsius  habeo,  in  quo  est  »Salaminii 
pecuniam  debent  M.  Scaptio  et  P.  Matinio,  familiaribus  meis.c 
eos  mihi  commendat ;  adscribit  etiam  et  quasi  calcar  admovet, 
intercessisse  se  pro  iis  magnam  pecuniam."  apparet  enim  ex 
his  verbis  commendationem  subsequi  ea,  quae  ipsis  Bruti  verbis 
afiferuntur.  summa  autem  libelli  erat  negotium  cum  Ariobarzane 
agendum  (1.  1.  §  3) :  „mandatorem  autem  mihi  libellum  dedit, 
isdemque  de  rebus  tu  mecum  egeras.  omnia  sum  diligentissime 
persecutus.  primum  ab  Ariobarzane  sic  contendi,  ut  talenta, 
quae  mihi  pollicebatur,  illi  daret." 

704. 
Ineunte  anno  704  Scaptius  Tarsum  revenit,  unde  Cicero 
Nonis  lanuariis  profectus  est,  una  cum  Salaminiis,  ut  causa 
a  proconsule  diiudicaretur;  sed  illo  impudentius  flagitante  dilata 
est.  non  contentus  deinde  praefecturis,  quas  Scaptius  et  Gavius 
acceperant  (ad  Att.  YI.  1,  4.  3,  5),   Brutus    epistula   mense 


•j  De  hac  negotiatione  scripsit  peculiari  dissertatione  Savigny: 
Ueber  den  Zinswucher  des  M.  Brutus.  Abhandlungen  der  Berliner 
Akademie.  1818.  1819.  p.  179—188. 

Februario  perlata  rogavit,  ut  etiam  huic  Scaptio,  cui  cum 
Salaminiis  res  erat,  praefecturam  daret,  adiecitque,  ut  precibus 
pondus  adderet,  rem  suo  esse  periculo  (ad  Att.  YI.  1,  6  a.  d. 
VI.  Kal.  Mart.):  „atque  Aoc  tempore  ipso  impingit  mihi 
epistulam  Scaptius  Bruti,  rem  illam  suo  periculo  esse,  quod 
nec  mihi  unquam  Brutus  dixerat  nec  tibi,  etiam  ut  praefecturam 
Scaptio  deferrem."  sed  se  eam  daturum  esse  Cicero  negavit, 
cum  sibi  propositum  esset  nullam  deferre  praefecturam  in  pro- 
vincia  negotianti  (ad  Att.  VI.  2,  8) :  „alias  hoc  statueramus,  ut 
negotiatorem  neminem,  idque  Bruto  probaveramus^  et  §  9 : 
„atque  haec  scripsi  ego  ad  Brutum  scripsisse  te  ad  me." 

Praeterea  accepisse,  quia  Bruti  tabellarii  ad  Ciceronem 
pervenerunt,  et  dedisse  Ciceronem  litteras  exeunte  mense 
lanuario  Laodiceae  cognoscimus  ex  epistula  ad  Appium  (ad 
fam.  III.  7, 1):  „haec  scripsi  subito,  cum  Bruti  pueri  Laodiceae 
me  convenissent  et  se  Romam  properare  dixissent ;  itaque  nuUas 
iis  praeterquam  ad  te  et  ad  Brutum  dedi  litteras.^  etiam 
exeunte  fere  mense  Maio  ad  Ciceronem  litterae  perlatae  sunt 
Bruti  pro  Appio  verba  facientis,  cum  quo  Cicero  eo  tempore 
valde  dissidebat  (ad  Att.  VI.  3,  7):  ^omnino  —  soli  enim 
sumus  —  nuUas  unquam  ad  me  litteras  misit  Brutus,  ne 
proxime  quidem  de  Appio,  in  quibus  non  inesset  adrogans, 
axoivovijTov  aliquid."  ineunte  mense  lunio  questus  est  de  Gavio 
(ad  Att.  VI.  3,  6) :  „is  igitur  Gavius,  cum  Apameae  me  nuper 
vidisset  Romam  proficiscens,  me  ita  appellavit  —  Culleolum 
vix  auderem  —  »unde,  inquit,  me  iubes  petere  cibaria  prae- 
fecti?<  ....  tibi  tamen  causam  notam  esse  volui  et  ad  ipsum 
(sc.  Brutum)  haec  perscripsi  diligentissime.^ 

Habemus  igitur 

1)  Bruti  litteras  redditas  mense  Quint.  703, 

2)  Bruti  epistulam  scriptam  ineunte  mense  Octobri  703, 

3)  Ciceronis  responsum  datum  ineunte  mense  Decembri  703, 

4)  Bruti  libeUum  mandatorum  perlatum  exeunte  anno  708, 

5)  Bruti  epistulam  acceptam  mense  lanuario  704  et 

6)  Ciceronis  responsum, 

7)  Bruti  epistulam  acceptam  mense  Februario  704  et 

8)  Ciceronis  responsum. 

9)  Brati  litteras  de  Appio  perlatas  exeunte  mense  Maio  704, 
10)  Ciceronis  epistalam  de  G-avio  datam  mense  lunio  ineunte  704. 
At  non  mihi  persaasum  est  has  esse  omnes  annorum 
703  et  704  epistalas,  cum  res  ferret,  ut  de  negotiis  agendis 
saepius  scripsissent;  itaque  necesse  est,  plures  fuisse  horum 
annorum  epistulas  ponamuS)  conferentes  etiam  locum  ad  Att. 
VI.  1,  7. 

705. 
lam  supra  (p.  3)  dixi  nuUa  vestigia  famUiaritatis  anno 
705  inter  Brutum  et  Ciceronem  intercedentis  exstare;  tamen 
eos  hano  ob  cansam  omnino  non  epistulas  mutuas  scripsisse 
non  contendo,  praesertim  cum  Bruto  in  Cilicia  negotia  sua 
agenti  communicandum  fuisse  cum  Cicerone  de  rebus  iam 
gestis  videatur. 

706. 
Neque  epistulam  anni  706  commemoratam  invenimus; 
sed  cum  Cieero  et  Brutus  in  castris  Pompeii  inter  se  vidissent, 
ubi  Cicero  per  menses  lunium,  QuintUem,  Sextilem,  Septembrem 
permansit,  redintegrataque  amicitia  iis  eaedem  de  re  publica 
sententiae  essent,  etiam  litteras  mutuas  postea  scripsisse  eos 
non  est  negandum.  omnino  paucae  ad  nos  pervenerunt  epistulae 
anni  706,  sunt  enim  sedecim  epistulae  Ciceronis,  octo  ad  Atticum, 
ooto  ad  Terentiam. 

707. 
Neque  de  epistulis  anni  707  quidquam  cog^oscimus  ex 
epistulis  ad  Atticum  datis,  quarum  nobis  septendecim  praesto 
sunt.  invenimus  tamen  epistulam  Bruti,  cuius  quidem  mentio 
in  Bruto  Ciceronis  fit;  litteras  scripsit  Brutus  e:^  Asia,  in  quam 
Caesari  obviam  iverat.  audiamus  Ciceronem  (3, 11):  „vos  vero, 
inquam,  Attice,  et  praesentem  me  cora  levatis  et  absenti 
magna  solatia  dedistis.  nam  vestris  primum  litteris  recreatus 
me  ad  pristina  studia  revocavi.  tum  ille:  legi,  inqait,  perlu- 
benter  epistulam,  quam  ad  te  Brutus  misit  ex  Asia,  qua  mihi 
visus  est  et  monere  te  prudenter  et  consolari  amicissime. 
12)  recte,  inquam,  est  visus.  nam  me  istis  scito  litteris  ex 
diutuma   perturbatione   totius  valetudinis  tamquam  ad  aspi- 

ciendam  lucem  esse  revocatum.  atque  ut  post  Cannensem  illam 
calamitatem  primum  Marcelli  ad  Nolam  proelio  populus  se 
Bomanus  erexit  posteaque  prosperae  res  deinceps  mnltae  con- 
secutae  sunt,  sic  post  rerum  nostrarum  et  communium  gravis- 
simos  casus  nihil  ante  epistulam  Bruti  mihi  accidit,  quod  vellem 
aut  quod  aliqua  ez  parte  sollicitudines  adlevaret  meas."  con- 
siderantes,  qualia  tempora  depingantur,  intellegimus  cum  clade 
Cannensi  comparari  pugnam  apud  Fharsalum  commissam,  quam 
Cicero  in  numero  gravissimorum  casuum  rerum  communium 
ponit;  et  qui  sint  casus  rerum  Ciceronis,  facile  cognoscitur: 
iam  enim  divortium  cum  Terentia  faciendum  mente  agitabat 
(ad  Att.  XI.  16,  5),  Quinti  et  pater  et  filius  se  fratri  inimicos 
praebebant  (ad  Att.  XI.  5,  4.  8,  2.  9,  2.  16,  4.  21,  1),  TulUa 
aegrotabat  (ad  Att.  XI.  6,  4),  ad  haec  omnia  accessit,  quod 
ipse  Brundisii  commorationem  aegre  ferens  nesciebat,  quo  in 
se  animo  esset  Caesar.  ex  quibus  facile  perspicitur,  quo  nuntio 
Brutus  Ciceronis  animum  excitaverit;  nuntium  dico  de  Caesare 
indulgente.  quamquam  hoc  nos  celat  Cicero  epistulamque  con- 
solatricem  et  hortatricem  dicit  (confer  Cic.  Brut.  96,  330), 
tamen  necesse  est  sumamus  aliud  accessisse,  quod  litteris  pondus 
addiderit,  scilicet  eas  non  vana  solatia  sed  firmam  fidem  dedisse. 
epistula  igitur  est  scripta,  postquam  Brutus  Nicaeae  Caesarem 
convenit  Pharnace  apud  Zelam  a.  d.  IV.  Nonas  Sextiles  de- 
victo.  atque  certe  haec  epistula  testatur  consuetudinem  littera- 
rum  fuisse  Ciceroni  et  Bruto,  sed  non  crebras  esse  datas 
epistulas. 

708. 
Pervenerunt  ad  nos  epistulae  anno  708  ad  Brutum  datae  in 
libro  illo  tertio  decimo  ad  familiares  epistulas  commendatitias 
exhibente  (10 — 14).  etiam  alias  hoc  anno  epistulas  esse  scriptas 
nos  locus  in  ep.  ad  Att.  XIV.  20,  3  docet:  „quin  etiam  cum 
ipsius  precibus  paene  adductus  scripsissem  ad  eum  >de  optimo 
genere  dicendi«,  non  modo  mihi,  sed  etiam  tibi  scripsit  sibi 
illud,  quod  mihi  placeret,  non  probari."  dantur  igitur  et  acci- 
piuntur  epistulae,  in  quibus  cum  de  aliis  rebus,  tum  de  elo- 
quentia  agitur  (vide  infra  p.  22). 


}J,-ik. 

Accaratius  compertum  habemus,  quanta  epistularum  con- 
suetudo  annis  prozimis  fuerit. 

Prima  anni  709  epistula  invenitur  consolatoria  Bruti  de 
morte  Tulliae  a  Cicerone  mense  Martio  accepta  (ad  Att.  XIL 
13,  1):  ^Bruti  litterae,  scriptae  et  prudenter  et  amice,  multas 
mihi  tamen  lacrimas  attulerunt" :  (idem  ad  Att.  XII.  14,  4). 
Gicero  suadente  Attico  paucis  diebus  post  rescripsit  (ad  Att. 
XII.  15  in  fine):  ^Bruto,  ut  suades,  rescribam:  eas  litteras 
cras  habebis.  oum  erit  cuides,  dabis."  (idem  ad  Att.  XTT.18,  2). 
mox  firutus  decedens  provincia  Grallia  Cisalpina  exspectatus 
est,  neque  ullas  misisse  litteras  post  illam  consolatoriam 
videtur,  quia  Cicero  eius  adventum  ex  Attico  sciscitatur  (ad 
Att.  XTT.  18,  3.  27,  3).  cum  reversum  Cicero  Romae  videre 
noluisset  seque  de  hac  re  per  litteras  excusavisset  (sic  enim 
statuendum  esse  credo;  nam  videmus  non  venisse  Bomam 
Ciceronem  manentibus  duabus  illis  causis,  quibus  se  prohiberi 
dixit  ad  Att.  XII.  29,  1),  irato  animo  epistulas  misit  Brutus 
primum  Attico  (XU.  36,  2  „propter  eam  causam,  quam  tibi 
dixit")  deinde  etiam  Ciceroni,  obiurgans  eum;  scilicet  ea  est 
epistula,  de  qua  is  (ad  Att.  XII.  37,  1):  „quod  mihi  Bruti 
litteras,"  inquit,  „gratum;  ad  me  quoque  misit.  eam  ipsam 
ad  te  epistulam  misi  et  ad  exemplum  mearum  litterarum." 
Bruti.  obiurgatoriam  fuisse  epistulam  dixi,  existimans  epistulas 
loco,  quem  supra  attuli,  laudatas  easdem  esse,  de  quibus 
Cicero  verba  facit  ad  Att.  XIII.  6,  3:  „quod  epistulam 
meam  ad  Brutum  poscis,  non  habeo  eius  exemplum,  sed 
tamen  salvum  est  et  ait  Tiro  te  habere  oportere  et,  ut 
recordor,  una  cutn  illius  obiurgatoria  tibi  rneam  quoque, 
quant  ad  eum  rescripseram,  misi.'^  nam  inter  tempus,  quo 
hae  (XTTT.  6)  litterae  sunt  scriptae,  et  quo  Attico  misit  epi- 
stulas,  spatium  satis  magnum  intercessisse  videtur,  ut  Atticus 
oblivisci  posset  se  eas  accepisse,  et  habemus  fere  mensem,  ab 
ineunte  mense  Maio  ad  lunium.  quales  autem  fuerint  obiur- 
gationes,  cognoscere  possumus  ex  verbis  (ad  Att.  XII.  38,  3) : 
„quod  putas  oportere  pervideri  iam  animi  mei  firmitatem 
gfraviusque  quosdam  scribis  de  me  loqui  quam  aut  te  scribere 

aut  Brutum'*  et  q.  s.  nam  epistula  XII.  38  ad  Atticum 
scripta  esse  videtur  paucis  diebus  post  epistulam  37,  nullis 
interea  ab  Attico  litteris  acceptis  (XII.  38  initio :  n^on  dubito 
quin  occupatissimus  fueris,  qui  ad  me  nihil  litterarum;  sed 
homo  nequam,  qui  tuum  commodum  non  ezspectarit,  cum  ob 
eam  unam  causam  missus  esset!")  nuUam  igitur  aliam  Bruti 
epistulam  his  verbis  dicere  potest  Cicero  atque  eam,  quam  ab 
Attico  missam  accepit  similia  exhibentem  ac  Bruti  ad  Ciceronem 
epistula.  et  Atticum  quidem  puto,  cum  acceptam  a  Bruto 
epistulam  una  cum  sua  Ciceroni  misisset,  suis  litteris  declara- 
visse,  bene  locutum  esse  Brutum,  qui  Ciceronem  adhortatus 
esset,  ne  nimis  dolori  indulgeret,  cum  is  hac  de  causa  se 
Brutum  vitasse  excusans  scripsisset.  *)  mox  autem  reconciliatis 
animis  Brutus  Ciceroni  se  in  Tusculanum  esse  venturum 
nuntiat  (ad  Att.  XIII.  3,  2) :  „de  Bruti  adventu  eram  factus 
certior;  attulerat  enim  ab  eo  Aegypta  libertus  litteras."  Brutus 
Ciceronem  ineunte  mense  lunio  convenit  (ad  Att.  XQI.  7,  2), 
cum  is  in  Tusculanum  venisset  a.  d.  XYI.  Kal.  lunias  (ad 
Att.  XII.  44,  3)  ')  et  inde  Arpinum  profectus  esset  a.  d.  XI. 
Kal.  QuintiJes  (ad  Att.  XIII.  10,  3);  sed  non  diu  adfuit, 
cum  iam  epistula  ad  Att.  XIII.  9,  2.  Cicero  nuntium  de  Bruto 
posceret.  ipso  mense  lunio  ad  eum  epistula  Bruti  perlata  est 
(ad  Att.  XIII.  10,  3) :  „misit  enim  Brutus  ad  me :  per  litteras 
purgat  Caesarem  de  interitu  Marcelli,  in  quem,  ne  si  insidiis 
quidem  ille  interfectus  esset,  caderet  ulla  suspitio."  proximis 
inde   temporibus   iterum  Bruti.    epistulis   Cicero  caret,    quem 


»)  Confer  ad  Brutum  I.  9,  1. 

^)  Erravit  Drumann  (VI.  p.  296)  in  temporum  serie,  cum  diceret 
a.  d.  XVIII.  Kal.  Quint.  Astura  Ciceronem  profectum  esse  et  paulo  post 
a.  d.  XI.  Kal.  Sext.  in  Arpinati  fuisse.  nam  mense  Martio,  Aprili  usque 
ad  Idus  Maias  Asturae  commoratus  est  (ep.  ad.  Att.  XII.  42  data  est 
Asturae  a.  d.  VI.  Idus  Maias),  unde  profectus  postridie  Id.  Maias  (ad 
Att.  XII  42.  44,  3)  diu  dubitans,  utrum  in  Tusculanum,  an  Romam  et 
inde  Arpinum  iret  (ad  Att.  XII.  43)  se  contnlit  in  Tuscalanum  a.  d.  XVI. 
Kal.  lunias  (ad  Att.  XII.  44,  3).  ibi  per  reliquum  mensem  Maium  et  per 
lunium  mansit  exspectans  tabulam  hortorum  (ad  Att.  XII.  49).  e  Tus- 
culano  profectus  iter  fecit  Arpinum  (ad  Att.  XIII.  9)  a.  d.  XI.  Kal. 
Quintiles  (ad  Att.  XIII.  10,  3);  fuerunt   enim    qui  opinarentur  eum  in 

crebris  epistulis  ez  Attico  quaerere  videmus,  quando  Brutus 
Caesari  obviam  ire  voluerit  (ad  Att.  XIII.  14,  2.  16,  2.  17); 
neque  ipse  ad  eum  scribit,  cum  de  libro  „de  finibus''  mittendo 
per  Atticum  cum  eo  communicet  (ad  Att.  XIII.  12,  3) :  „nunc 
illam  icepl  tsXov  auvra^iv  sane  mihi  probatam  Bruto,  ut  tibi 
placuit,  despondimus,  idque  eum  non  nolle  mihi  scripsisti." 
etiam  se  optare  constituto  loco  cum  Cioerone  loqui  per  Atticum 
nuntiat  Brutus;  nam  Cicero  scribens  (ad  Att.  XIII.  23,  1): 
„Brutus  mallem  me  arcesseret,"  rescribit  Attici  epistulae  (1. 1. 
„antemeridianis  tuis  litteris  heri  statim  rescripsi;  nunc  re- 
spondeo  vespertinis^).  et  cum  Brutum  certiorem  faciat  se 
Idibus  Romam  ventnrum  esse,  eam  non  respondere  illius 
epistulae  docent  verba  (ad  Att.  XIII.  25,  2):  ^scripsi  igitur 
ad  Brutum  iam  iUud,  quod  putassem,  Idibus  nihil  opus  esse." 
velim  respicias  non  dicere  »re8cripsi«  Ciceronem,  sed  >scripsi.«: 
(idem  ad  Att.  XIII.  33,  5.  ^)  datam  autem  esse  eam  statuo 
paucis  diebus  post  Konas  Quint.,  cum  in  Tusculano  Ciceronem 
epistulam  XIII.  33.  scripsisse  ponamus  ex  verbis  §  4:  „de 
Yarrone  loquebamur:  lupus  in  fabula;  venit  enim  ad  me,  et 
quidem  id  temporis,  ut  retinendus  esset.*'  vicinus  enim  erat 
Varro  Ciceroni  in  Tusculano  habitanti.  deinde  cum  Cicero 
Bomae  Brutum  testamento  obsignando  adesse  voluisset  Idibus 
Quint.  aut  iam  alio  die  ipseque  Nonis  Quint.  in  Tuscalanum 


Tusculano  esse  aat  Romae  a.  d.  VIII.  KaUndas  Quintiles  (ad  Att  XIII. 
12,  4).  in  Tusculanum  revertisse  Cicero  videtur  Nonis  Quint.  (ad  Att. 
XIII.  14,  1,  16,  2),  tum  demum  Romam  profectus  est,  cum  horti  pro- 
Bcripti  essent  in  a.  d.  III.  Id.  Quint.  (ad  Att.  XIII.  14,  1).  sed  tabula 
dilata  esse  videtur  in  Idus  Quint.  (ad  Att.  XIII.  33,  4  ez.),  quem  post 
diem  Brutum  Romae  adesse  voluit  (ad  Att.  XIII.  25, '2)  et  ipse  pridie 
Idus  Quint.  Romam  ivit  (I.  1.).  ibi  non  diu  commoratus  iam  a.  d.  VIII. 
Kal.  Sext.  (Boot:  VUI.  Kal.  Quint,  Drumann:  VIII.  Kal.  Sept.)  Asturam 
pervenit  (ad  Att.  XIIL  34)  et  KaL  Sextilibus  se  in  Tusculanum  conferre 
mente  agitavit  (ad  Att.  XIII.  47  b).  vide  adnotationem  p.  16. 

')  Contra  Bootium  monendum  est  ex  verbis:  „scripsi  enim  ad 
enm  heri  Idibus  eius  opera  mihi  nihil  opus  esse"  apparere,  epistulam 
XIII.  33  die  intermisso  snbsequi  epistulam  XIII.  25,  non,  qnod  Boot  in 
tabnla  textui  praemissa  constitutum  vult,  epistulam  XIII  33  antecedere 
epistulam  XIII.  6;  quod  idem  valet  in  indicem  Orellii  III.  2.  p.  433. 

revertisset,  con^venisse  inter  se  eos  credo  ex  verbis  (ad  Att. 
XIII.  44,  1):  „Brutus  apud  me  fuit,  cui  quidem  valde  plaoebat 
me  aliquid  ad  Caesarem."  nam  hanc  epistulam  subsequi  litteras 
ad  Att.  XIII.  19,  extr.  22,  3.  23,  2.  24.  25,  3.  35.  eluoet 
ex  iis,  quae  de  libris  Yarroni  datis  cum  Attico  communicantur. 
paulo  igitur  post  Idns  Quint.  Brutus  Caesari  obviam  profectus 
rediit  ineunte  mense  Sextili,  *)  nullis  interea  epistulis  ad 
Ciceronem  missis  (ad  Att.  XIII.  39,  2) :  „Romam,  nt  censes, 
veniam,  sed  invitus;  valde  enim  in  scribendo  haereo.  Brntum, 
inquis,  eadem.  scilicit.  sed  nisi  hoo  esset,  res  me  ista  non 
cogeret;  nec  enim  inde  venit,  unde  mallem,  neque  diu  afuit, 
neque  ullam  litteram  ad  me.  sed  tamen  soire  aveo,  qualis  ei 
totius  itineris  summa  fuerit.''  iam  nos  fere  inde  ab  Idibus 
Sextilibus  usque  ad  finem  anni  epistulae  ad  Atticum  deficiunt  'i 
tamen  ex  omnibus,  quae  supra  de  epistulis  ad  Brutum  hoc 
anno  datis  attuli,  sumendum  est  sat  multas  inter  se  epistulas 
Ciceronem  et  Brutum  scripsisse. 

Epistulae  igitur,  quas  anno  709  scriptas  invenimus,  sunt  hae : 

1)  consolatoria  Bruti  mense  Martio  accepta, 

2)  Ciceronis  eodem  mense  rescripta, 

3)  obiurgatoria  Bruti  mense  Maio  data, 

4)  responsum  Ciceronis  eodem  mense  scriptum, 

5)  Bruti  de  adventu  suo  exeunte  mense  Maio  et 

6)  Bruti  de  morte  Marcelli  mense  Junio  scriptae, 

7)  Ciceronis  ineunte  mense  Quintili  data. 

')  Cum  mirum  in  modum  discrepent  editorea  de  temporum  serie 
epistularum,  sic  statuendum  esse  existimo.  in  iis,  quae  supra  contra 
Drumannum  monui,  demonstravi  paulo  post  Idus  Qoint.  Brutum  esse 
profectum,  cumque  eum  non  diu  afuisse  Cicero  dicat  (ad  Att.  Xlll. 
39,  2),  in  propatulo  est  eum  ineunte  mense  Sezt.  Romam  revertisse. 
Caesaris  autem  adventus  primum  exspectabatur  in  Kal.  Sextiles  (ad 
Att.  XIII.  21,  6).  et  Lepidus  quidem  hac  de  causa  Ciceronem  Kal.  Sext. 
in  senatu  adesse  vult,  quod  Caesar  hoc  die  adventurus  esse  putatur; 
a.  d.  VIII.  Kal.  Sext.  Asturam  proficisci  cogitans  Cicero  veritus  est,  ne 
Caesar  subito  appropinquaret  (ad  Att.  XIU.  38  in  fine  51,  2),  qui  tum 
ante  ludos  Romanos  (ex  pridie  Non,  Sept.  usque  ad  pridie  Idus  Sept. 
vide  Liv,  I.  35,  9,  Fogginii  fastos  p.  113)  venturus  dictus  est  (ad  Att 
XIII.  45,  1.  46,  2.  50,  3)  et  Romae  adesse  videtur  circiter  Idus  Sextiles 
(ad  Att.  XUI.  47  a)   prius,  quam   exspectatus  est  (ad  fam.  YII.  25,  1). 

710. 

Processimus  usque  ad  aanum  710.  Caesare  necato  post- 

quam    interfectores    urbem   reliquerunt,    Cicero  mense  quidem 

Aprili  incertus  fuit,    ubi  Brutus  esset,    iterum    atque    iterum 

de   60  nuntium   ab  Attico  petens   (ad  Att.  XIV.  1,  2.    4,  2. 

7,  1.  8,  2.  10,  1.  11,  1.  12,  3);  Kalendis  Maiis  autem  ab  Attico 

certior  factus  (ad  Att.  XIV.  15,  3)  se  nullo  loco  Bruto  defu- 

turum  promisit.  qui  cum  deinde  ipse  ad  Brutum  in  Pompeiano 

a.  d.  IV.  Nonas  Maias  scripsisset  (ad  Att.  XIV.  17,  4:    „ad 

Brutum  nostrum,  ad  Cassium,  ad  Dolabellam  epistulam  scripsi"), 

ab  eo  responso  perlato   statim  rescripsit  in  Puteolano  a.  d.  V. 

Idus  Maias  (ad  Att.  XIV.  20,  4:  „gratas  fuisse  meas  litteras 

Bruto  et  Cassio  gaudeo;  itaque  iis  rescripsi").  a.  d.  XV.  Kal. 

lunias    tabellarius    ad   Ciceronem    venit   perferens    orationem 

Bruti  in  Capitolio  habitam  eiusdemque  litteras,  quibusaCicerone, 

ut  eam  corrigeret,  petivit  (ad  Att.  XV.  Ib.  2:  „Brutus  noster 

misit  ad  me  orationem    suam  habitam  in  contione  Capitolina 

petivitque  a  me,  ut  eam  sine  ambitione  corrigerem  ante,  quam 

ederet.");    qui    cum  iam   paulo  ante  a.  d.  XVI  Kal.  lunias 

epistulam  Bruti  accepisset  rogantis,  ut  sibi  eum  ante  Kalendas 

convenire  liceret    (ad  Att.  XV.  1  a,  5 :    „quod  Brutus   rogat, 

ut  ante  Kalendas,  ad  me  quoque  scripsit,  et  fortasse  faciam."), 

per  Atticum  iterum  quaerenti  (ad  Att.  XV.  4,  2)  per  eundem 

nuntiavit  se  in  Tusculano  fore  a.  d.  VI  Kal.  lunias,  mox  ipse 

epistulam  misit  (ad  Att.  XV.  4,  5  (4b):  „quam  vellem  Bruto 

fitudium  tuum  navare  potuisses!  ego  igitur  ad  eum  Htteras") . 

tabellarius  aliquot  diebus  anet  Kal.  lunias  rediit  attulitque  et 

a  Bruto  et  a  Cassio  litteras,  quibus  tum  ille  consilium  Ciceronis 

quaesivit,  cum  uterque,  ut  Hirtium  meliorem  redderet,  a  Cicerone 

petivit  (ad  Att.  XV.  5,  1 :  „a  Bruto  tabellarius  rediit;  attulit 

et   ab   eo    et   Cassio   litteras:    consilium  meum    magno    opere 

exquirunt,  Brutus  quidem,  utrum  de  duobus.")  haec  enim  ante 

Kalendas  evenisse  epistula  ad  Att.  XV.  6  demonstrat,  quippe 

cum  qua  iam  epistula  ab  Hirtio  Ciceronis  litteris  rescripta  ad 

amicum  mittatur.    Bruti  epistulae  quidem  Cicero  non   respon- 

disse    videtur,    cum    ipse    consilio    egens  non  haberet,    quod 

rescriberet  (ad  Att.  XV.  5,   1 :    „o  rem  miseram !    piane  non 

habeo,  qaod  scribam").  qua  re  consilii  inopia  aucta  litteras 
misit  Brutus  omni  spe  destitutus  ad  Atticum  (XY.  9,  2),  post- 
quam  litteras  Antonii  accepit  respondentis  ad  ea,  quae  in 
epistula  (ad  fam.  XI.  2)  Brutus  et  Cassius  rogaverant,  et 
nuntius  pervulgatus  est  senatum  fore  Nonis,  ut  Brutus  in 
Asia,  Gassius  in  Sicilia  frumentum  emendum  et  ad  urbem 
mittendum  curarent  (ad  Att.  XV.  9,  2).  mox  cum  de  hac 
legatione  ipse  Brutus  ad  Ciceronem  scripsisset  se  cum  eo 
Antii  deliberare  velle,  laeto  animo  hic  se  esse  venturum 
rescripsit  (ad  Att.  XV.  10,  1  et  in  fine:  „statim  igitur  mittam 
vel  Antium  vel  Circeios").  convenerunt  igitnr  inter  se  a.  d. 
VI.  Idus  lunius  (ad  Att.  XV.  11.12),  sed  non  diu  una  erant; 
iam  enim  Idibus  luniis  iterum  Cicero  Brutum  videre  optavit 
(ad  Att.  XV.  16  b:  „tu,  quaeso,  fac  sciam,  ubi  Brutum  et 
quo  die  videre  possim."  idem  ad  Att.  XV.  17,  1).  cum  eo 
scilicet  de  ludis  administrandis  colloqui  voluit;  quod  ex  verbis 
colligimus  (ad  Att.  XV.  18,  2) :  „de  Bruto,  cuius  etiam  ludorum 
[suorum]  curam  [etiam  administrationem]  suspicor  ex  magna 
parte  ad  te  pertinere,  ut  ergo  in  eiusmodi  re,  tribues  nobis 
paulum  operae;  nec  enim  multum  opus  est."  quamquam  tum 
Ciceronis  sententia  Bruto   subito  proficiscendum  erat  (ad  Att. 

XV.  20,  3),  tamen  is  non  ante  ludos  peractos  proficisci  con- 
stituit,  qua  de  causa  Cicero  ei  litteras  misit  (ad  Att.  XV.  23 
in  fine :  „ego  litteras  misi  ad  Brutum,  cuius  de  itinere  etiam  ex 
te  velim,  si  quid  scies,  cognoscere.");  sed  tabellarius  infecta  re 
rediit  a.  d.  VII  Kal.  Quint.  (ad  Att.  XV.  24)  nuntians  illum  iam* 
esse  profectum,  iterumque  missus  in  Anagninum  rettulit  Bruti 
litteras,  quibus  is  Ciceronem  rogavit,  ut  ludos  spectaret  (ad 
Att.  XV.  26,  1).  quas  quidem  litteras  se  ipsum  interpretari  non 
posse  confessus  (ad  Att.  XV.  28)  Cicero  ad  Atticum  misit  et 
panlo  post  alias  Bruti,  quas  accepisse  a.  d.  III.  Nonas  Quint. 
videtur  (ad  Att.  XV.  29,  1):  „Bruti  ad  te  epistulam  misi.  di 
boni!  quanta  d^jLYj^avfa !  cognosces,  cum  legeris."  aliam  enim 
dico  epistulam,  quia  litteras  illas  de  ludis  spectandis  a.  d.  VI. 
Konas  miserat,  Atticus-  igitur  eas  iam  legerat  (confer  eandem 
temporis   rationem    ad  Att.  XVI.  4,  1.    Atticus  Romae  erat 

XVI.  2,  2),  cum  Cicero  a.  d.  III  Nonas  scriberet  >cognoscds, 

oum  legeris.*  tum  in  Puteolanam  profectus  Cicero  a.  d.  VIII 
Idus  Quint.  ad  Brutum  in  Nesidem  ivit  (ad  Att.  XVI.  1, 1), 
qnem  se  visurum  esse  iam  a.  d.  III.  Kal.  Quint.  scripserat 
(ad  Att.  XV.  25).  cum  autem  et  a.  d.  VII.  Idus  Bmtus  ab 
eo  oonventus  esset  (ad  Att.  XVI.  5,  1)  neque  a.  d.  VI,  statim 
ei  soripsit  (ad  Att.  XVI.  2,  1),  *t  adyeniret,  quod  Cicero 
proximo  die  fecit;  demum  post  Idus  Quint.  a  Neside  profectus 
esse  videtur  (ad  Att.  XVI.  6,  3),  et  Cicero  e  Pompeiano  dis- 
oedens  se  a.  d.  X  Kal.  Sextiles  Vibonem  contulit.  deinde  in 
Leucopetra  ventum  exspectanti  attulerunt  Neapoli  a  Bruto  et 
a  Cassio  Bhegini  quidam  litteras  missas  ad  consulares  et  prae- 
torios,  quibus  verba  ad  ipsum  Ciceronem  addita  erant  (ad  Att. 
XVI.  17, 1:  „addebant  etiam  me  desiderari,  subaccusari").  qui 
pancis  diebus  post  Brutum  Veliae  vidit  a.  d.  XVI  Kal.  Sept.. 
quid  Septembri  mense  factum  sit,  nescimus;  mense  autem  ex- 
eunte  Octobri  nuntio  de  Bruto  carere  Ciceronem  cognoscimus 
(ad  Att.  XV.  13,  4.  XVI.  8,  2). 

Epistulae,  quas  reperimus,  datae  sunt: 

1)  Ciceronis  a.  d.  IV.  Nonas  Maias, 

2)  Bruti  accepta  a.  d.  V  Idus  Maias, 

3)  Ciceronis  a.  d.  V.  Idus  Maias, 

4)  Bruti  reddita  paulo  ante  a.  d.  XVI  Kal.  lunias, 

5)  Bruti  de  oratione  sua,  accepta  a.  d.  XV  Kal.  lun., 

6)  Ciceronis  exeunte  mense  Maio, 

7)  Bruti  consilium  petentis  ante  Kal.  lunias, 

8)  Bruti  circiter  Konas  lunias, 

9)  Ciceronis  eodem  tempore, 

10)  Ciceronis  exeunte  mense  lunio, 

11)  Bruti  perlata  pridie  Kal.  Quintiles, 

12)  Bruti  accepta  a.  d.  III  Nonas  Quint., 

13)  Bruti  reddita  a.  d.  VI  Idus  Quint., 

14)  Bruti  et  Cassii  litterae  ad  consulares  missae  additis  ad 
Ciceronem  verbis  ineunte  mense  Sextili. 

711. 
Transeamus  ad   annum  711.   pauca  nobis   praesto   sunt 
testimonia,  primum  in  epistula  ad  Cassium  (ad  fam.  XII.  4,  2) 

mense  lanuario  data:  „8ed  tu  quid  ageres,  quid  acturus,  ubi 
denique  esses,  nesciebam:  fama  nuntiabat  te  isse  in  Syriam; 
auctor  erat  nemo.  de  Bruto,  quo  propius  est,  eo  firmiora  videntur 
esse  quae  nuntiantur."  ez  hoc  loco  colligimus  nuntios  de  M. 
Bruto  allatos  esse,  sed  non  epistulas  ipsius;  si  enim  epistulas 
accepisset,  non  diceret  Cicero  ea,  quae  nuntiantur,  videri  firma 
esse.  contra  alter  locus  testatur  et  accepisse  a  M.  Bruto  et  ad 
eum  misisse  litteras  Ciceronem,  est  enim  in  epistula  ad  D.  Brutum 
a.  d.  XIV  Kal.  Quint.  data  (ad  fam.  XI.  25,  2):  „de  Bruto 
autem  nihil  adhuc  certi ;  quem  ego,  quem  ad  modum  praecipis, 
privatis  litteris  ad  bellum  commune  vocare  non  desino:  qui 
utinam  iam  adesset!''  ex  his  verbis  cogpioscimus  Ciceronem 
crebris  litteris  M.  Brutum  adhortatum  esse,  ut  in  Italiam 
veniret  auxilio.  M.  Brutus  autem  ad  ea,  quae  Cicero  quaesivit, 
rescripserit,  necesse  est;  nam  eius  responsum  maximi  erat 
momenti  ad  belli  in  Italia  gesti  eventum. 


III. 

Hac  parte  dissertationis  absoluta  exsistit  quaestio,  qua 
ratione  singuli  libri  singulorum  annorum  epistulas  continuerint, 
et  quibus  temporibus  tribuenda  sint  ea,  quae  exstant  in  gram- 
maticorum  scriptis  fragmenta. 

Casu,  qui  valde  dolendus  est,  accidit,  ut  qui  nobis  harum 
epistularum  frustula  asservarunt  grammatici  perpaucis  locis 
libri  namerum  designarent.  nostris  igitur  rationibus  paene 
omnia  efficienda  sunt. 

Primo  libro  epistulas  annis    703  et  704  datas  exstitisse 
nos  docet  locus  a  Servio  ad  Aen.  VIII.  395  laudatus:  „Cicero 
primo  libro  ad  Brutum:  »»8iPompeius  non  ex  alto  peteret  *) 
et    multis  verbis    me  iam    hortaretur.««    quae    quidem  verba 
cum  neque  anno  705  nec  706  Ciceroni  res  cum  Pompeio  fuerit, 

•J  Becher,  qui  in  omnibus  dissertationibus  et  novissime  in  Philo- 
logo  1885  p.  471  8S.  singularia  verba  praeferre  dicit  scriptorem  epistu- 
larum  ad  M.  Brutum,  eadem  etiam  huic  loco  adnotare  potest;  nam  hac 
locutione  semel  utitur  Cicero  (ad  fam.  III.  5, 1  repetere)  ceterum  Accius 
(^apud  Nonium  p.  237,  22  appetere)  et  Vergilius  (Aen.  VIII.  395  petere). 


! 


'■At.-^.  '  '  ■  ■      .  •     ■  ■  ■-•  ■ 

■.;:  -s.'^    ■  ~^   21   — 

qua  impeditus  sit,  ne  Brato  satis  fecerit,  ad  negotia  cum 
Ariobarzane  acta  referenda  sunt;  repellit  videlioet  Cicero 
Brutum  iniqua  flagitantem  demonstrans  Fompeii  rem  esse 
priorem  atque  hunc  etiam  se  precibus  adire.  quod  fecisse 
Pompeium  probatur  Ciceronis  verbis  (ad  Att.  V.  21,  10.  VL 
1,  6),  quamquam  ei  procuratores  in  Cappadocia  erant  (ad  Att. 
YI.  1,  3.  3,  5).  cum  autem  eas,  quas  invenimus,  decem  epistulas 
annis  703  et  704  scriptas  non  nisi  particulam  omnium  fuisse 
existimandum  sit  et  epistulae,  quarum  summae  negotia  agenda 
fuerint,  non  breves  fuisse  possint,  eas  duos  effecisse  libros  puto. 

Annis  proximis  scilicet  705,  706,  707,  708  cum  non 
magnam  fuisse  litterarum  consuetudinem  inter  Ciceronem 
Brutumque  cognoverimus,  nobis  sumere  licet  singulorum  horum 
annorum  epistulas  vix  singulos  libros  complexas  esse ;  coniectura 
igitur  efficimus  epistulas  quidem  anni  705,  si  quae  datae  sint, 
libro  secundo  fuisse  additas,  ceteras  duobus  libris  comprehensas 
fuisse.  contra  annorum  709  et  710  epistulae  tam  crebrae  fuisse 
videntur,  ut  epistulas  utriusque  anni  libri  modum  excessisse 
diceremus,  tribus  igitur  libris  circumscriptas  fuisse.  quae  quidem 
statui  existimans  fere  omnes  Ciceronis  et  Bruti  epistulas 
mutuas  esse  collectas;  nam  is,  qui  epistulas  ad  familiares 
edidit,  excepto  libro  XIII  nuUas  earum  exhibet.  (vide  p.  30). 

Ergo  singulorum  annorum  epistulas  ita  dispono :    conti- 
nentur 
aftni        703,  704,  705.  706,  707,  708.  709,  710. 

libro  I.  II.  ni.  IV.  V.  VI.  VII. 

restant  libri  octavus  et  nonus,  quibus  epistulae  anni  711  con- 
tinentur;  deperdita  parte  libri  octavi  amisimus  mea  quidem 
sententia  epistulas  exeunte  anno  710  et  mensibus  Februario 
et  Martio  711  >)  datas.  liceat  autem  mihi  epistulas,  quae  nunc 
primo  et  altero  libro  ad  M.  Brutum  exstant,  non  seiungere, 
cum  infra  argumenta  allaturus  sim. 

')  Scriptae  sunt  mense  Februario  epistula  Ciceronis  (ad  Brutum 
II.  5,  4):  „iam  concedo  ut  vel  Philippici  vocentur,  quod  tu  quadam 
epistula  iocans  scripsisti."  et  mense  Martio  fere  a.  d.  VI  Idus,  cum  Kal. 
Aprilibus  responsum  exspectetur,  epiatula  Bruti,  „nuntii  nostrarum  rerum 
et  de  morte  Trebonii«  (ad  Brut.  IL  5,  1). 

Nunc  perlustremus  fragmenta  et  prunum  qaidem  ea,  qaae 
nobis  exhibet  Quintilianus.  qui  dicit  11.  20,  9:  „et  ipse  Gicero 
a  sua  persona  cum  ad  Brutum  in  epistuUs  tum  aliis  etiam 
locis  virtutem  eam  (sc.  eloquentiam)  appeUet?"  quonam  tem- 
pore  haec  scripsisse  Giceronem  ad  Brutum  volumus?  nempe 
eo,  quo  ei  librum  misit  de  optimo  genere  dicendi,  anno  708. 
quod  idem  valet  in  alium  locum,  qui  exstat  apud  Quint.  VIXI. 
3,  6 :  „recteque  Gicero  his  ipsis  ad  Brutum  verbis  quadam  in 
epistula  scribit:  »»nam  eloquentiam,  quae  admirationem  non 
habet,  nuUam  indico.<c  haec  verba  ad  epistulas  anno  708  datas 
referenda  esse  videntur  mihi  existimanti  reprehensione  Bruti 
vulneratum  Giceronem  vix  iterum  ansas  eiusdem  vitupera- 
tionis  ei  daturum  fuisse.  etiam  cogitare  licet,  si  quid  argU' 
menti  ex  verbis  huius  loci  sumi  potest,  cum  Brutus  se  ea, 
quae  in  libro  de  optimo  genere  dicendi  exposita  sunt,  non 
probare  scripsisset,  Ciceronem  respondisse  ea,  quae  nobis  asser- 
vantur  a  Quintiliano  VIII.  6,  20  et  55 :  „  et  contra  Gicero 
ad  firutum  »»populo«  inquit,  »»impo8uimu8  et  oratores  visi 
8umus.««  scilicet  Gicero  Brutum  obiurgat  dicens  se  iamdu- 
dum  oratorem  a  populo  probatum  esse,  contra  nunquam  Bru- 
tum  coram  populo  verba  fecisse.  alium  habemus  locum  apud 
Quint.  m.  8,  42 :  „poterat  me  liberare  Gicero,  qui  ita  scribit 
ad  Brutum  praepositis  plurimis,  quae  honeste  suaderi  Gaesari 
possint:  »»simne  bonus  vir,  si  haec  suadeam?  minime.  suasoris 
enim  finis  est  utilitas  eius,  cui  quisque  suadet.  at  recta  sunt : 
quis  negat?  sed  non  est  semper  rectis  in  suadendo  locus,<« 
haec  scripta  esse  possunt  ^nis  ab  exeunte  mense  Sextili  707 
usque  ad  Idus  Martias  710.  cur  maUm  dicere  ea  scripta  esse 
anno  709,  haec  sunt  argumenta :  anno  707  Gicero  pug^a  apud 
Fharsalum  commissa  vitae  suae  timet  nesciens,  quod  Gaesar 
de  se  consiUum  ineat ;  anno  708  Gaesar  in  Africa  bellum  gerit, 
neo  esse  videtur,  quod  ei  Gicero  per  Brutum  in  GalUa  commo- 
rantem  suadere  possit,  contra  anno  709  Cicero  ipse  ad  Gaesa- 
rera  epistulas  mittit  eique  suadet  (ad  Att.  XIII.  31,  3),  atque 
si  Brutum  Caesarem  ad  bonos  viros  redire  scripsisse  accipimus 
(ad.  Att.  Xni.  40,  1),  inde  colUgimus  Giceronem  cum  eo  de 
Caesaris  animo  movendo  communicasse.  certo  affirmamus  anno 

708  ant  709,  quo  Brutus  Catonem  scripsit,  datam  esse  eam 
epistnlam,  quam  commemorat  Quintilianus  Y.  10,  9 :  „et  ipse 
Cicero  ad  Brutum  ita  scribit:  >»veritus  fortasse  ne  nos  in 
Catonem  nostrum  transferremus  illinc  aliquid,  etsi  argumentum 
simile  non  erat.«<  anno  autem  704  ea  epistula  data  est,  de 
qua  Quintilianus  verba  faciens  de  Cicerone  dicit  IX.  3,  41 ; 
„utque  se  habet  epistula  ad  Brutnm:  »ego  cum  in  gratiam 
redierim  cum  Appio  Claudio,  et  redierim  per  Cn.  Pompeium,  [et] 
ego  ergo  cum  redierim.««  nam  Pompeins  anno  704  reconciliavit 
Cioeronem  Appio,  quod  testatnr  epistula  ad  Appium  mense  Maio 
data  (ad  fam.  III.  10,  10  in  fine) ;  tempus  autem  perfectum  con- 
iunctivi  indicat  in  enuntiato  primario  exstitisse  praesens  ant  fu- 
turum ;  de  re  ig^tur  novissime  peracta  Cicero  verba  facere  videtur, 
quod  idem  iteratio  verbi  probat.  non  certis  temporibus  tribui  pos- 
snnt  ceteri  loci,  quos  Quintilianns  affert  VI.  3,  20  *).  VIII.  3,  34. 
IX.  3,  58 ').  IX.  4, 41 ').  ea  deinde,  quae  apnd  Nonium  ad  nos 
pervenerunt,  fragmenta  sunt  haec:  dicit  Nonius  p.  421,  26: 
„inter  amare  et  diligere  hoc  interest,  quod  amare  vim  habet 
maiorem,  dUigere  autem  est  levins  amare.  Cicero  ad  Brutnm: 
»»sic  igitur  facis,  et  me  aut  amabis  ant,  quod  contentns  snm, 
diliges.««  talia  Cicero  ante  annum  710  scripsit,  cum  nondnm 
maxima  familiaritate  cum  Bruto  coninnctns  esset;  nam  non 
amicissimo  utitur  eo,  cuius  minore  amore  contentus  sit.  eun- 
dem  locum  laudare  videntnr  Ijfon.  p.  264,  5.  depravatis  a  li- 
brario  vocabnlis  et  Isidorus  differentiarum  libro  No.  17.  (p. 
742  ed.  dn  Breul):  „inter  amare  et  diligere  pntat  differre 
Cicero :  saepinsque  sic  ntitur,  ut  distinguat  atque  amare  ponat 
pro  ardenter  amare,  sicut  in  epistnlis  ad  Brutnm:  »»vale,<« 
inquit,  »»et  nos  ama:  vel  si  id  mains  est,  dilige.««  et  rursns: 
»»8ic  igitur  facies;  me  ant  amabis   aut,   quo  contentns   snm, 


')  Vide  infra  p.  31. 

*)  Eundem  Flavium  Cicero  commemorare  vldetur  anno  709  (ad 
Att.  XII.  17). 

')  Cum  de  nulUs  ad  D.  Brutum  epistulis  deperditis  compertum 
quidquam  habeamus,  non  dubito  quin  ad  epistulas  ad  M,  Brutum  refe- 
rendus  sit  locus :  ^Ciceroni  in  epistulis  ezcidit*':  ««res  miM  invisae  visae 
sunt,  Brute.»» 


t 

diliges.cc  aliis  quos  affert  locis  libri  numeram  addit  Nonius, 
ita  p.  296,  8:  M.  TuUius  epistula  ad  Brutum  lib.  VII:" 
»>hi8  contraria  atque  parata,  ut  esse  soleat,  expertus  8um.«« 
et  p.  527,  25 :  „M.  Tullius  epistula  ad  Brutum  lib.  VIII : 
>»et  quod  te  tantum  amat,  ut  me  audeat  provocare.««  haec 
quin  in  deperdita  parte  libri  octavi  exstiterint,  non  est  dubi- 
tandum;  nam  haec  ipsa  verba  indicant  epistulam  post  Idus 
Martias  710  esse  scriptam,  cum  ex  eis  cognoscamus  Bruti 
amandi  aemulum  aegre  ferre  Ciceronem.  denique  locus  exstat 
apud  Nonium  p.  421,  31:  „et  lib.  IX:  »»Lacilius  Glodius, 
tribunus  plebis  designatus,  valde  me  diligit,  vel,  ut  enfati- 
coteron  dicam,  valde  me  amat.««  qui  etiam  ad  nos  pervenit 
in  libro,  quem  dicimus,  primo  ad  Brutum  initio  epistulae 
primae.  Nonius  librorum  numerum  non  finxit ;  nam  si  hoc  sibi 
proposuisset,  etiam  ceteros  quos  supra  attuli  locos  numero 
designavisset ;  sed  cum  eura  non  invenisset,  omisit ;  deprompti 
autem  sunt  loci  ex  auctore  haud  spemendo. 

His  igitur  permotus,  et  cum  epistulae  unius  et  dimidiae 
partis  libri,  quos  etiam  nunc  habemus,  accurate  reliquos  libros 
septem  excipiant,  cumque  necesse  sit  tempore  rerum  gestarum 
ipso  scriptae  sint,  quia  optime  cum  eiusdem  temporis  testi- 
moniis  concinunt  (confer  ad  fam.  XI.  14,  26.  XII.  5,  6,  8,  10, 
14,  15.  Corn  Nep.  Att.  8),  non  mihi  persuaderi  potest  falsas 
esse  epistulas. »)  nam  qui  nunc  solus  restat  adversarius,  Becher  *) 
diserte  quidem  de  sermone  epistularum  verba  facit ,  sed  studio 


*)  Nolo  iterare,  quae  bene  disseruerunt  E.  Ruete:  Die  Correspon- 
denz  Ciceros  in  den  Jahren  44  und  43.  Marbiirg.  1883.  et  L.  Gurlitt: 
Die  Briefe  Ciceros  an  M.  Brutus.  Philologus  Suppl.  IV.  (1884)  p.  553  ss. 

*)  Ferd.  Becher:  De  Ciceronis  quae  feruntur  ad  M.  Brutum  epis- 
tulis.  Harburg  1876.  Rhein.  Mus.  N.  F.  37.  p.  576.  ss.  Philologischer 
Anzeiger  XIV,  p.  315 — 325.  Die  sprachliche  Eigenart  der  Briefe  ad 
Brutnm.  Philologus  1885.  p.  471—501. 

Paul  Meyer  enim,  qui  primum  acerbissimus  fuit  adversarius  (Unter- 
suchung  iiber  die  Frage  der  Echtheit  des  Briefwechsels  Cicero  ad  Bru- 
tum  so^wohl  vom  historischen  als  vom  spracblichen  Standpunkt  aus. 
Ziirich  1881.)  in  sententiam  Gurlittii  discessit.  Philologische  Wochen- 
schrift  1884  No.  14  p.  423  ss. 

provectus  tinum  neglegit;  recte  enim  cnm  Schinner ')  expo- 
flaisset  interesse  aliquid  inter  sermonem  epistularum  Bruti 
et  Ciceronis,  contra  Becher  (Phil.  1885)  monuit  sing^aria 
quaedam  etiam  in  Ciceronis  epistnlis  inveniri.  quod  quidem 
minime  miror,  quippe  quod  accidat  in  qualibet  litteranim  con- 
snetudine;  nam  tum  alter  alterius  verbis  usus  rescribit,  cum 
alter  se  ad  alterius  mentem  et  intelligentiam  accommodat, 
ipsius  alterius  tritis  locutionibus  sententiam  illustrans.  neque 
quod  in  fine  dissertationis,  quam  attuli,  Becher  profitetur 
omnes  has  epistulas  spiritum  declamatorinm  redolere,  mihi 
admirationem  movet.  haec  videlicet  in  magnam  epistularum 
Ciceronis  partem  valent  et  eas  quidem,  quas  ad  homines  a  se 
alienos  scripsit,  quoniam  Cicero  in  Rhodo  insula  rhetorum 
scholas  frequentavit.  et  Brutum  arte  rhetorica  imbutum  ser- 
monis  usu  a  Cicerone  distitisse  notum  est  (ad  Att.  XIV.  20, 
3.  XV.  1  b,  2.  Tac.  Dial.  18),  sed  qualis  eius  fuerit  usus, 
non  cognovimus,  nisi  eum  gravitati  dicendi  studaisse  (Quint. 
XTT.  10,  11).  quod  non  pugnat  contra  sermonem  epistularum, 
quae  ad  nos  pervenerunt.  (confer  Becheri  dissertationes). 

Restat,  ut  de  epistulis,  quae  nominantur  invectivae  in 
Octavianum,  I.  16  et  17  exponam,  quid  censeam.  argumenta, 
quae  Heine  *)  et  Gnrlitt  *)  eas  improbantes  attulerunt,  repudio, 
nam  illa,  quam  illustravit  Heine,  sententiarum  iteratio  non 
indicat  rhetorera  sed  graviter  stomachantem ;  homo  enim  iratus 
non  satis  habet  semel  aliquid  obiurgare,  sed  mutatis  verbis 
reprehensiones  cumulat.  qui  igitur  contendit  has  epistulas  a 
rhetore  quodam  esse  compositas,  addere  debet  insulso.  respice 
eas  et  epistulam  ad  Octavianum,  toto  caelo  distant!  nam  ar- 


')  K.  Schirmer:  Ueber  die  Sprache  des  M.  Brutus  in  den  bei 
Cicero  iiberlieferten  Briefen.    Jahresb.  des  Lyceums.   Metz  1884. 

L.  Guriitt:  Anzeige  iiber  K.  Schirmer.  Jahns  Jahrbb.  1884  p. 
855—858. 

')  R.  Heine:  Quaestionum  de  M.  TuUii  Ciceronis  et  M.  Bruti 
epistulis  mutuis  capita  duo.    Lipsiae  1875  p.  37  ss. 

•)  L.  Gurlitt:  Philologus  Suppl.  IV.  (1884)  p.  614  ss.  cetera  dubia 
Gurlittii  refellit  E.  0.  Schmidt:  Zur  Kritik  und  Erklarung  der  Briefe 
Cieeros  an  M.  Brutus.    Jahns.  Jahrbb.  1884  p.  617—644. 

gutiis  et  ornamentis  rhetoricis  carent.  Becheri  qnaestioni,  >) 
cur  locutionibus  singularis  sermonis  scateant,  respondeo,  quia 
irato  animo  Brutus  parum  spectat  sermonis  elegantiam.  Octa- 
vium  appellari  Octavianum  ne  ego  quidem  miror, »)  cum  Bruto 
eum  Caesaris  filium  agnoscere  non  conveniat. ')  epistula  autem 
I.  4,  4.  Brutus  ipsis  Ciceronis  verbis  utitur,  „de  Caesare  tuo" 
eum  obiurgans  (confer  ad  fam  XI.  8,  2).  *)  denique  statuo 
prius,  quam  omnes  quae  exstant  epistnlas  datas  esse  epistulas 
I.  16  et  17 ;  iam  enim  ab  exeunte  anno  710  Cicero  Bruto  ad 
eius  modi  obiurgationes  ansam  praebuit  (ad  Att.  XVI.  8,  1. 
ad  fam.  X.  28,  3  et  al).  neque  in  ulla  epistula  ad  Brutum, 
quae  inter  se  brevibus  spatiis  intermissis  excipiunt,  leviter 
Cicero  has  obiurgationes  attingit;  quae  si  scriptae  essent,  ut 
voluerunt,  exeunte  mense  Aprili,  mentionem  earum  in  ep.  I. 
3.  I.  5  fieri  exspectaremus.  contra  si  mense  Februario  datae 
sunt,  facile  intellegitur,  cur  Cicero  earum  memoriam  deposu- 
erit;  omnino  necesse  est  scriptae  sint  ante  mortem  Porciae 
(I.  9),  de  cuius  tempore  etiam  testimonium  habendum  est, 
quod  ep.  I.  12,  2.  inter  feminas  pro  pueris  Lepidi  deprecantes 
Porcia  iam  non  exstat.  argumentum  etiam  sumimus  e  Plutar- 
cho,  qui  cum  multis  verbis  exposuisset,  qua  ratione  Brutus  in 
epistula  Ciceronem  increparet,  obiurgationes,  quae  non  ab  eis 
in  epp.  ad  Brutuml.  16  exhibitis  differunt,  addidit  verba  (Brut. 
22) :  „^v  fjL^v  ouv  xau;  xpuTaic  ^icwToXaiij  towuto?  o  BpouTO^;."  qnid 
primis  epistulis  significatur?  potius  ultimae  hae  epistulae 
sunt  dicendae.  sed  cum  totum  contextum  perspicientes  intel- 
legamus  Plutarchum  de  rebus  ineunte  anno  711  gestis  verba 
facere,  dicimus  esse  supplendum  ^v  Tal?  xpoTaii;  tuv  TOTe  ^tcwtoXov. 

»)  Philologus  1885  p.  490. 
«)  Philol.  1885  p.  489. 
')  Schmidt:    Jahns  Jahrbb.  1884  p.  632. 

*)  De  his   epistulis   confer  etiam  Cobet:   Mnemosyne  N.  S.  VII. 
p.  262  ss. 

Nunc  quaestio  exsistit,  quis  epistulas  Ciceronis  coUegerit 
atque  ediderit.  cum  de  hac  quaestione  neque  Hoiinann  *)  neque 
G-urlitt ')  inquirentibus  nobis  satis  faciant,  paulo  amplius  res 
tractanda  erit. 

[     "^;        Ciceronis  epistularum  ad  nos  pervenerunt 
-     ■    '  libri  ad  familiares  XVI, 

libri  ad  Attioum  XVI, 
libri  ad  Quintum  fratrem  III, 

liber  unus  ad  M.  Brutum  et  alterius  dimidia  pars.  praeterea 
antiquis  temporibus  multa  aHa  exstitisse  corpora  Ciceronis 
epistularum  nobis  grammatici  testantur.  cognitos  habemus  Ci- 
ceronis  epistularum 

ad  C.  Licininm  Calvum  librnm  I.  (Priscian.  IX.  10,  54), 

ad  Cornelium   Nepotem  librum  II.   (Macrob.  Sat.  II.   1,  14), 

ad  Marcum  filium  librum  II.  (Nonius  p.  275,  17), 

ad  Pompeium  librum  IV.  (Non.  p.  293,  19), 

ad  Caesarem  librum  III.  (Non.  p.  286,  12), 

ad  Caesarem  iuniorem  librum  III.  (Non.  p.  426;  12), 

ad  Axium  librum  II.  (Non.  p.  509,  20), 

ad  Pansam  librum  III.  (Non.  p.  92,  21), 

ad  Hirtium  librum  IX.  (Non.  p.  450,  3), 

ad  Cassium  librum  I.  (Non.  p.  278,  5), 

ad  Brutum  librum  IX.  (Non.  p.  421,  31). 

quem  haec  epistularum  corpora  edidisse  dixeris?  num  ipsos, 
ad  quos  datae  sunt?  anno  710  a.  d.  VII.  Id.  Quint.  Attico 
quaerenti,  utrum  epistulas  coUectas  haberet  an  non,  Cicero 
respondit  (ad  Att.  XVI.  5,  5):  „mearum  epdstularum  nulla 
est  ouvaytiiTitj,  sed  habet  Tiro  instar  septuaginta,  et  quidem 
sunt  a  te  quaedam  sumendae:  eas  ego  oportet  perspiciam, 
corrigam;  tum  denique  edentur."  anno  igitur  710  nulli  epis- 
tularum  Ciceronis  libri  editi  erant.     ergo   nec  Pompeius  neo 


*)  Hofmann  in  praefatione  epistularum  aelectarum  p.  1  —  13. 
*)  Gurlitt:  D.  M.  Tullii  Ciceronis  epistulis  earumque  pristina  col- 
lectione.  Gottingae  1879. 

Caesar  epistnlas  a  Cicerone  acceptas  publici  iuris  fecit.  anno 
proximo  Aprili  mense  exeunte  pugna  apud  Mutinam  commissa 
et  Hirtius  et  Pansa  ceciderunt,  autumno  anni  712  Cassius  et 
Brutus  mortui  sunt.  qui  omnes  temporibus  illis  turbulentissimis, 
cum  ipsi  exercitibus  praeessent,  epistulas  edere  non  potuerunt. 
e  loco,  quem  supra  attuli  discimus  Atticum  id  studuisse,  ut 
Ciceronis  epistulae  ederentur,  Tironem  autem  non  multas  col- 
legisse,  quasdam  ab  Attico  sumendas  fuisse ;  certe  bae  non 
sunt  epistulae  ad  ipsum  Atticum,  sed  ad  alios  ei  legendae 
missae.  maxima  pars  iam  recuperanda  erat  ab  iis,  qui  eas 
acceperant.  quas  quidem  facile  impetrare  potuit  Atticus ;  nam 
eum  fuisse  virum  ab  utriusque  partis  bominibus  observatum 
cogpiovimus  et  familiariter  usum  esse  Nepote,  Pompeio,  Cae- 
sare,  Octaviano,  Bruto,  Cassii  fratre  Quinto  (ad  Att  V.  21,  2). 
quibus  rationibus  adducor,  ut  dicatn  Atticum  collegisse  epis- 
tulas  ad  illos  datas  et  edidisse. 

Alterum  argumentum  ex  ipsis  ad  Atticum  epistulis  su- 
mimus.  cum  epistula  XIV.  17  Cicero  Attico  legenda  miserat 
exempla  earum  litterarum,  quas  ad  Brutum,  ad  Cassium,  ad 
Dolabellam  scripserat  (§  4);  sed  sola  epistula  ad  Dolabellam 
addita  est.  qua  de  causa?  Nonius  tradidit  exstisse  libros  epis- 
tularum  ad  Brutum  et  ad  Cassium,  >)  libros  epistularum  ad 
Dolabellam  editos  fuisse  notum  non  est.  dicimus  igitur  Atti- 
cum  easdem  epistulas  bis  exbibere  noluisse.  eadem  ratione  non 
apposuit  epistulam  Ciceronis  ad  Cassium,  quam  legendam  ac- 
ceperat  (ad  Att.  XIV.  19,  1),  neque  Hirtii  ad  Ciceronem  (ad 
Att.  XII.  34,  3.  41,  4).  in  epistula  quidem  ad  Att.  XV.  6. 
litteras  Hirtii  legimus,  sed  in  ipsa  Ciceronis  epistula  exstant, 
non  ipsum  igitur  exemplum  Cicero  misisse  videtur.  Bruti  epis- 
tularum  nuUas  in  epistulis  ad  Atticum  invenimus,  tamen  saepe 
Cicero  eas  Attico  legendas  misit  (Cic.  Brut.  3,  11.  ad  Att. 
XIII.  3,  2.  XV,  28.  29),  neque  ullam  Ciceronis  ad  Brutum, 


')  Negat  hoc  Gurlitt:  de  M.  T.  C.  epistulis  p.  8,  flocci  faciens 
Nonii  testimonium,  sed  nuUa  alia  Nonii  errorum  exempla  afferena.  mihi 
autem  magnopere  probari  videtur  exstitisse  libros  epistularum  ad  Cas- 
sium  et  e  loco  quem  supra  laudavi  ad  Atticum,  et  quia  in  libris  ad 
familiares  satis  paucae  epistulae  ad  Cassium  exstant. 

qaarum  exempla  Atticus  accepit  (ad  Att.  XII.  15.  18,  2.  XIII. 
37,  1.  XIV.  17,  4),  etiam  Pansae  et  Ciceronis  mutuae  litte* 
rae  ei  praesto  fuerant  (ad  Att.  XV.  23.).  tamen  eas  non  ex- 
hibuit.  contra  epistulis  Ciceronis  ad  Atticum  additae  sunt 
litterae  M.  Antonii  ad  Ciceronem  et  Ciceronis  ad  Antonium 
(ad  Att.  XIV.  13,  6),  epistula  iUa  ad  DolabeUam  (ad  Att.  XIV. 
17),  epistulae  Ciceronis  ad  Plancum  tres  (ad  Att.  XVI.  16. 
A.  B.  E.),  duae  ad  Capitonem  (ad  Att.  XVI.  16.  C.  F.),  una 
ad  C.  Cuppiennium  (ad.  Att.  XVI.  16.  D.;  in  contextu  epis- 
talae  ad  Atticum  (XV.  14,  1.)  exstat  epistula  Ciceronis  ad 
DoIabeUam.  haec  exempla  satis  docent  omisisse  Atticum  eas 
epistulas,  quae  propriis  corporibus  continebantur. 

Aiiam  autem  rationem  praebent  epistularum  ad  Atticum 
•libri  priores  decem.  epistulas  exhibent,  quas  Ciceros  legendas 
miserat,  Balbi  ad  Ciceronem  (VIII.  15,  3),  Balbi  et  Oppii  ad 
Ciceronem,  Balbi  ad  Ciceronem,  Caesaris  ad  Oppium  (IX.  7,  3), 
Balbi  ad  Ciceronem  (IX.  13,  8),  Matii  et  Trebatii  ad  Cice- 
ronem  (IX.  15,  6),  Antonii  ad  Ciceronem  (X.  8,  10),  CaeUi 
ad  Ciceronem  (X.  9,  3).  sed  invenimus  etiam  epistulas  et  Pom- 
peii  et  ad  Pompeium  (Pompeii  ad  Ciceronem  duas,  Ciceronis 
ad  Pompeium  duas  VIII.  11,  6,  Pompei  ad  C.  MarceUum,  L. 
*LentuIum  coss.,  tres  Pompeii  ad  Domitium  VIII.  12,  6)  et 
Caesaris  ad  Ciceronem  (IX.  6,  6.  16  X.  8  B.)  et  Ciceronis 
ad  Caesarem  (IX.  11,  4).  tamen  Ubros  Ciceronis  epistularum 
et  ad  Pompeium  et  ad  Caesarem  exstitisse  accipimus.  Unde 
causa  huius  rei  contrariae  repetenda  est?  videtur  mihi  Atti- 
cus,  cum  ifi  conficiendis  epistularum  ad  ipsum  voluminibus 
ad  librum  decimum  pervenisset,  consilium  cepisse  omnes 
Ciceronis  epistulas  edendi;  tum  eum  ex  Cicerone  quaesivisse 
puto,  num  iam  coUectas  haberet  epistulas  (ad  Att.  XVI.  5,  5). 
in  vulgus  igitur  edidit  deinceps  epistularum  Ciceronis  Ubros 
ad  Pompeium,  ad  Caesarem,  ad  Hirtium  et  ceteros;  sed  cum 
harum  epistularum  quaedam  in  epistularum  ad  Atticum  Ubris 
exstarent,  graviores  tamen  viderentur  esse,  quam  ut  deesse  in 
serie  reliquarum  potuissent,  eae  bis  receptae  sunt.  hac  de  causa 
verba,  quae  e  Ubro  IV.  epistularum  Ciceronis  ad  Pompeium 
deprompta  Nonius  (p.  293,  19)  affert,  etiam  epistula  ad  Att. 

VIII.  11.  D.,  2  nobis  praebet.  cum  autetn  sex  ultimos  libros 
Ciceronis  ad  se  epistularum  Atticus  conficeret,  iam  cetera 
corpora  collegerat  itaque  bis  edendis  epistulis  illis  ad  Bru- 
tum,  ad  Cassium,  ad  Hirtium  ad  Pansam  s,e  abstinuit. 

Et  Tiro  quidem,  qui  epistulas  quas  dicimus  ad  familiares 
edidit,  vitasse  videtur,  ne  bis  eadem  epistula  exstaret.  perpau- 
cas  igitur  praebet  epistulas  earum,  quae  ipsae  iam  singulis 
corporibus  editae  erant,  unam  ad  Caesarem  (VII.  5.)  (non 
respiciendus  est  liber  singularis  epistularum  commendatitiarum 
Xni.,  cuius  peculiaris  ratio  est),  *)  unam  ad  Pompeium  (V.  7), 
nullam  ad  Hirtium,  ad  Fansam,  ad  Brutum,  ad  Axium;  ad 
Cassium  plures  (XIX.)  recepit,  nam  fortasse  uno  et  eodem 
tempore  et  a  Tirone  epistularum  ad  familiares  et  ab  Attico 
epistularum  ad  Cassium  libri  editi  sunt.  ex  his  apparet  Tiro- 
nem  iam  editis  illis  libris  praetermissa  coUegisse.  eum  autem 
epistulas  Caelii  ad  Ciceronem  (VIII.  16)  et  Ciceronis  ad  Dola- 
bellam  (IX.  14)  exhibere,  quamquam  apud  Atticum  exstant 
(X.  9,  A.  et  XIV.  17,  A.),  non  miror;  nam  cum  Atticus  libros 
sedecim  Ciceronis  ad  ipsum  epistularum  collegisset,  eos  reti- 
nuit  neque  edidit  (Corn.  Nep.  Att.  16,  3).  Tiro  igitur  non  com- 
pertum  habuit  etiam  in  his  exstare  epistulas  illas  Caelii  et 
ad  Dolabellara.  qua  de  causa  statuimus  eum  ante  Attici  libros 
sedecim  editos  sed  post  editos  libros  epistularum  ad  Pom- 
peium,  ad  Caesarem  et  ad  ceteros  publici  iuris  fecisse  epis- 
tularum  libros  ad  familiares. 

Atticum  statui  edidisse  libros  novem  ad  M.  Brutum.  quod 
si  respicimus,  facile  intellegimus  rationem  epistularivm  ad  Bru- 
tum  I.  16  et  17;  nam  nihil  impediebat,  quin  Atticus,  amicns 
Octaviani,  etiam  has  ederet.  attamen  cnm  haesitaret,  eas  in 
fine  addidit  tantum,  ut  totum  librum  conficeret.  *)  neqne  epis- 
tulam  Bruti  ad  Atticum  inveniri  miramur,  cum  saepe  is  Ci- 
ceroni  Bruti  litteras,  quas  accepit,  legendas  miserit  (ad  Att. 
VI.  1,  2.  7.  XII.  21,  1.  37,  1.  XIV.  19,  1.  XV.  9,  2). 

«)  Gurlitt:    de  M.  T.  C.  epistulis  p.  14  sb. 

*)  Simili  ratione  in  libro  XVI.  Atticus  epistulas  Ciceronis  ad  alios 
congessit,  ut  nsque  ad  umbilicum  procederet.  confer  modos  librorum, 
quos  ezhibet  Birt:   Das  antike  Buchwesen  p.  326  s. 

Quae  insei^do  librpram  novem  ad  Brotum  fuit  ?  si  con- 
taleris,  quibus  verbis  scriptores  epistulas  Ciceronis  afferant, 
facile  intellexeris  Ciceronis  nomen  omnibus  libris,  quorum  supra 
mentionem  feoi,  additum  esae.  igitur  appellandi  sunt  M.  Tullii 
Ciceronis  epistularum  ad  M.  Brutum  libri  novem  (Quint. 
II.  20,  9.  III.  8,  42.  V.  10,  9.  Vin.  3,  6.  34;  6,  20  et  55. 
rX.  3,  58;  4,  41.  Serv.  ad  Aen.  VIII.  395.  Non.  p.  296,  8; 
527,  25;  421,  31;  264,  5.  Isid,  diff.  libro  No.  17).  etiam  si 
aUorum  epistulae  ad  Ciceronem  afferuntur,  accurate  et  aperte 
eae  in  Ciceronis  epistulis  exstare  dicuntur;  e.  gr.  dicit  Grellins 
I.  'i^.  19 :  „ita  enim  scriptum  est  in  libro  epistularum  M.  Ci- 
eeronis  ad  L.  Flancnm  et  in  epistula  Asinii  PoUionis  ad  Ci- 
ceronem  his  verbis,"  et  Nonius  p.  83,  31:  „Cicero  ad  Var- 
ronem  epistula  Paeti."  hunc  Nonii  locum  respicienti  (vide  in- 
fra  p  .35)  videtur  mihi  Quintilianus  verbis  (VI.  3, 20) :  „ideoqne 
in  epistulis  Cicero  haec  Bruti  refert  verba :  »>ne  illi  sunt  pedes 
faceti  ac  delicatius  ingredienti  molles"  idem  indicare,  ac  si 
passive  dixisset:  „in  epistulis  Ciceronis  haec  Bruti  referentur 
verba;"  nam  si  in  epistula  quadam  Cicero  Bruti  verba  affert, 
cur  „in  epistulis"  ea  exstare  dicit  QuintUianus  ?  nuUum  prae- 
terea  locum  ex  epistuUs  Bruti  ad  Ciceronem  deprompsit,  quas 
repertas  fuisse  in  Ciceronis  ad  M.  Brutum  epistularum  Ubris 
novem  negari  non  postest.  si  enim  landatur  a  QuintUiano  IX. 
4,  75.  „Brutus  in  epistuUs,"  nuUo  modo  contendo  hanc,  cuius 
locum  QuintiUanus  affert,  epistulam  esse  novem  librorum  Ci- 
ceronis  epistularum,  eum  sexcentis  aUis  locis,  ubi  Ciceronis 
epistularum  mentio  fit,  semper  Cicero  in  epistuUs  laudetur, 
etsi  ab  alus  scriptae  sunt.  praeterea  exstant  apud  Diomedem 
I.  p.  383  P.:  „ex  quo  fit  compositum  cognosco,  cognovi,  item 
agnosco,  agnovi,  ex  quo  nonnuUi  declinaverunt  agnotum,  ag- 
notnrum,  *)  ut  Brutus  in  epistuUs,"  apud  Priscianum  IX. 
863  P. :  „Brntus  in  epistulis :  *»occiso  Graio  Caesare  postquam 
mare  transierat,  praestatum  est,**  et  praecipuum  exemplum 
apnd  Charisium  I.  p.  105  P. :  „famiUare,  ab  hoc  familiare,  si 


■)  lam  scimus  Brutum  studiosum  fuisse  conjugationis  periphra- 
sticae;  etiam  hoc  huius  rei  testimonium  est. 

de  homine,  familiari,  si  de  re.  familiari  pro  familiare  Brutus 
ad  Caesarem:  »»a  Scaptio  familiari  meo.«  habemus  igitiir 
epistulam  Bruti  ad  Caesarem,  quam  in  singulari  Bruti  epis- 
tularum  corpore  exstitisse  affirmo.  nam  etiam  e  Flutarcho  dis- 
cimus  praeter  Ciceronis  ad  Brutum  epistulas  et  praeter  epis- 
tulas  Graecas  alias  exstitisse  Bruti  epistulas.  legimus  (Brut  2) : 
„6  5'Efj.icuXo(,  ou  xal  auTo^  ^v  xaii;  ImaToXal^  xai  oC  ^fXoi  (jL£|jLVT]vTai 
TOXXa'xK;  o?  (JU|xPiouvtoc  auxt^,  ^ijTop  tjv."  et  ipse  Brutus 
igitur  et  eius  amici  saepe  in  epistulis  mentionem  fecerunt 
Empyli;  sed  in  epistulis  Ciceronis  nusquam  nomen  Empyli 
occurrit,  semel  omnino  a  Cicerone  in  scripto  nunc  deperdito 
affertur  (Quint.  X.  6,  4);  quam  ob  rem  non  saepe  Brutus  Em- 
pyli  mentionem  in  epistulis  ad  Ciceronem  et  Atticum  datis 
fecisse  videtur.  patet  igitur  olim  etiam  Bruti  epistulas  ad  alios 
amicos  atque  ad  Ciceronem  et  Atticum  lectas  esse.  iterum  epis- 
tulam  quandam  ad  amicos  Flutarchus  commemorat  (Brut  53): 
„xatT0i.  9^peTai  Tt^  ^tcictoXt)  BpouTou  7cpo<;  tou?  ^tXoui;  lyxaXouvTO^ 
xai  oXo^upojJLSvou  Tcep^  t^?  nopxiac,  o?  afJLeXTj^stSY]?  ujc  auTov 
xat  7cposXo[xsv»]i;  8ia  voaov  xaTaXtTOtv  tov  ^tov.  sotxsv  ouv  o  NtxoXaoi; 
TqYvoTr]xsvat  tov  xpo^°''**  sTCst  t6  ys  ■Jca^oc  xat  tov  spuTa  t»)^ 
Yuvatxoi;  xai  tov  TpoTcov  t^i;  tsXsut»]<;  uTcovo-^aat  StSoat  xat  to 
sTCtOToXtov,  eficep  apa  tov  YVTf)(jiov  ^OTtv."  quae  verba  ita  verto : 
„attamen  epistula  qnaedam  Bruti  ad  amicos  fertur,  increpantis 
et  querentis  Forciam  ab  illis  neglectam  deponere  vitam,  oum 
aegrotaret,  praetulisse  (sc.  vitae).  Nicolaus  igitur  tempus  ig- 
norasse  videtur,  quia  et  animi  ardorem  et  amorem  feminae 
et  mortis  rationem  aliqua  ex  parte  etiam  epistula  illa  ostendit, 
si  quidem  genuina  est."  Flutarcho  igitur  persuasum  erat  etiam 
hanc  epistulam  testari  Forciam  sibi  mortem  conscivisse,  sed 
pugnare  contra  temporis  rationemNicolai.  quamquam  non  apertis 
verbis  Nicolaum  Damascenum  narrare  morte  Bruti  cognita  For- 
ciam  sibi  manus  intulisse  Flutarchus  tradit,  tamen  hoc  ex  iis, 
quae  antecedunt,  perspicitur  idemque  Valerii  Maximi  quod  affer- 
tur  testimonium  declarat;  nam  is  accurate  dicit  (IV.  6):  „tuos 
quoque  castissimos  ignes,  Forcia  M.  Catonis  filia,  cuncta  sae- 
cula  debita  admiratione  prosequuntur :  quae  cum  apud  Philippos 
interemptum  virum  tuum  cognosceres,  quia  ferrum  non  daba- 

tur,  ardentes  ore  carbones  hanrire  non  dabitasti,  mnliebri  spi- 
ritu  virilem  patris  exitnm  imitata,  sed  nescio  an  hoo  fortins, 
quod  ille  usitato,  ta  novo  genere  mortis  absampta  es."  oum 
autem  epistula  Ula  Bruti  Platarcbo  praesto  non  esset  (^^^eraf 
Tic  ItcwtoXiq"),  ex  verbis,  qualia  quem  secutus  est  auctor 
exbibebat,  conclusit  epistulam  non  aliam  mortem  narrare  ac 
Nicolaum  et  Valerium,  quia  etiam  ex  verbis  epistulae  animus 
Porciae  perspici  posset.  iam  Tbeodorus  Mommsen  >)  demon- 
stravit  vitam  Porciae  a  scriptoribus,  populi  potentiae  amicis, 
prave  narratam  esse,  cum  filiam  Catonis  Uticensis  dicerent, 
quae  soror  erat.  atque  ut  in  bac  re  veri  aliquid  scriptores 
illi  retinuerunt,  etiam  in  mortis  narratione  non  prorsus  a  rebus 
recessisse  videntur,  ad  angendam  scilicet  Porciae  gloriam  eam 
sibi  propter  mariti  interitum  mortem  conscivisse  fingentes. 
Nos  vero  ad  disceptandam  banc  controversiam  ex  epistula  Ci- 
ceronis  consolatoria  ad  Brutum  (I.  9.)  nibil  lucramur,  nisi 
quod  e  tenore  epistulae  argumentari  licet  de  industria  mortis 
rationem  omnino  non  attingi.  cui  auctorum,  ex  quorum  scriptis 
hausit,  Plutarohus  notitiam  epistularum  Ciceronis  et  Bruti 
debeat,  nondum  liquet. ')  nam  ne  Ciceronis  quidem  epistularum 
libros  Plutarcho  praesto  fuisse  docet  nos  locus  (Brut  26): 
„X,povov  [jLsv  ouv  toXuv  h  ti[jl'^  tov  raiov  -«liYe,  xal  toc  icapaaTri[i.a 
r%  apx'^?  oux  a^TJpei,  xaficep,  o?  ^aav,  aXXov  Te  xoXXov  xai 
Kix^ovo(;  aTO  PwfJi."»)!;  Ypa^ovTov  xai  xeXeudvTwv  avaipeiv." 
(Confer  ad  Brutum  I.  3).  idem  vero  Graecas  Bruti  quae  fere- 
bantur  epistulas  (quas  falsas  esse  constat)  legit;  quarum  ex- 
hibet  exempla  tria, «)   quamquam  probe  intellexit  eas  discre- 


')  Hermes  XV.  p.  99-102. 

')  H.  Peter:  Die  Quellen  Plutarchs  in  den  Biographieen  der 
Remer.    Halle  1865.  p.  110.  118,  adn.  3.  140. 

C.  Wichmann:  De  Plutarchi  in  vitis  Bruti  et  Antonii  fontibus. 
Bonnae,  1874  p.  23. 

•)  Sunt  epistulae  1,  69,  25  in  editione  Westermanni,  Lipsiae  1855. 
—  Miror  Dramannum  (IV.  p.  40)  putavisse  ad  Latinas  Bruti  epistulas 
pertinere  dictum  Marciani  (Photius.  p.  108a.  18):  „xai  Ma^xiayof  iptjai 
toy  KgrjTixoy  avyyQag>ea  vneQo^ay  fihy  HXtxKoyos  xal  jTjiioa&eyovs,  tos 
rfj  Bqovtov  tov  ^ltaXov  htcatoXae  nQoxqiyety  xai  xayova  ttjs  iy  koyco 
aperijf  dnogHxiyeiy.^^ 

pare  a  reliqao  dioendi  usu  Bruti;  nam  praemittit  (Brut  ^): 
„Pu(iaiaTi  |X6v  ouv  •^ffjojTo  icpoi;  Tct?  Sie^oSou?  xai  touc  OYuvac 
[>cavu(  0  BpoijTO^;,  'EXXtqvujti  hi  Ttjv  aTO^^SYaTueTjv  xal  Aaxuvuciiv 
imnf|Ssu(i>v  PpocxuXoY^av  ^v  Tai?  ^TCiaToXati;  iwxjfov  icapaoTjjio?  ^tiv." 


Ad  solvendam  quaestionem,  quo  tempore  priores  septem 
libri  deperierint,  adhibendus  est  locus  Frontonis.  scripserat 
M.  Aurelius  imperator  (ad  Antoninum  11.  4.  ed.  Naber  p.  107) : 
„Ciceronis  epistulas,  si  forte  electas,  totas  vel  dimidiatas  habes, 
impertias,  vel  mone  quas  potissimum  legendas  mihi  censeas 
ad  facultatem  sermonis  fovendam."  rescripsit  Fronto  Domino 
(n.  5) :  „Quinctus  hic  dies  est  ut  correptus  sum  dolore  mem- 
brorum  omnium,  praecipue  autem  cervicum  et  inguinum.  me- 
mini  me  excerpisse  ex  Giceronis  epistulis  ea  dumtaxat,  quibus 
inesset  aliqua  de  eloquentia  vel  philosophia  vel  de  rep.  dispu- 
tatio:  praeterea  si  quid  eleganti  aut  verbo  notabili  dictum 
videretur,  excerpsi.  quae  in  usu  meo  ad  manum  erant  excerpta, 
misi  tibi.  tres  libros  duos  ad  Brututn,  unnm  ad  Axium  de- 
scribi  iubebis,  si  quid  rei  esse  videbitur,  et  remittes  mihi :  nam 
exemplares  eorum  excerptorum  nullos  feci.  omnes  autem  Ci- 
ceronis  epistulas  legendas  censeo  mea  sententia,  vel  magis 
quam  omnes  eius  orationes.  epistulis  Ciceronis  nihil  est  per- 
fectius."  —  cave  credas  haec  excerpta  Frontonis  esse  epistulas 
ad  familiares  »)  aut  in  eis  exstitisse  libros  illos  tres  descri- 
bendos.  nam  non  totas  epistulas  exhibuisse  excerpta  apparet 
ex  verbis,  si  recte  se  habet  „ea"  neque  „eas"  corrigendum 
est:  „memini  me  excerpsisse  ex  Ciceronis  epistulis  ea  dum- 
taxat,  quibus  inesset  aliqua  de  eloquentia  vel  phUosophia  vel 
de  rep.  disputatio ;"  certe  si  excerpsit  Fronto,  si  quid  eleganti 
aut  verbo  notabili  dictum  videretur,  non  totas  exhibere  potest 


")  Quod  voluit  Nake;   refellerunt  eum  Hofmann  in  praefatione 
epistularum  selectarum  et  Gurlitt  dissertatione  de  M.  T.  C.  epistulis. 

epistalas,  sed  singulos  locos.  ut  libros  describi  in  bibliotheca 
imperatoris  iuberet  et  sibi  remitteret,  rogavit  Fronto  id  sci- 
licet  agens,  ut  excerptorum  loco,  quorum  nullum  aliud  exem- 
plnm  ipsi  erat,  totos  libros  haberet.  nam  excerpta  non  magni 
aestimabat,  sed  ei  persuasum  erat  omnes  epistolas  Ciceronis  esse 
legendas.  qua  de  causa,  et  quod  qui  novem  librorum  ad  Brutum 
et  duorum  ad  Axium  describendi  sint,  non  accurate  designat, 
sed  ut  eos  describi  iubeat,  „8i  quid  rei  esse  videbitur,"  petit 
ab  imperatore,  duos  tantum  libros  Ciceronis  epistularum  ad 
M.  Brutum  tum  exstitisse  statuo  et  eos  quidem,  quos  etiam 
nunc  habemus,  octavum  et  nonnm,  reliquos  septem  ne  cog- 
novisse  quidem  Frontonem.  neque  enim  Frontonis  est  scien- 
tiam  suam  celare;  si  quid  igitur  de  novem  libris  cognitum 
habuisset,  nou  satis  habuisset  paucis  de  duobus  libris  ad  Brn- 
tum  verba  facere.  ineunte  igitur  iam  saeculo  secundo  reliqui 
septem  libri  deperierant.  Suetonius  Tranquillus  novissimus  Bsse 
videtur,  qui  ampliora  illa  corpora  Ciceronis  epistularum  legerit, 
e  quibus  locum  ex  epistula  Ciceronis  ad  Cornelium  Nepotem 
depromptum  affert  (Div.  Jul.  55).  iam  Gellius  nullum  Ciceronis 
epistolarum  exhibet  locum,  qui  non  nunc  etiam  legatur.  dicat 
aliquis  obstare  huic  sententiae  testimonia  Konii.  minime ;  nam 
homines  docti  consentiunt  *)  Konium  opus  suum  congessisse 
et  e  Gellio  et  e  priorum  grammaticorum  scriptis,  qui  ipsi  ex- 
scripserint  auctores  priores  ut  Verrium  Flaccum.  ipsum  Nonium 
locos  e  scriptoribus  depromptos  non  collegisse  in  propatulo  est; 
sed  ne  ii  quidem,  quos  in  opere  componendo  secutus  est,  eos 
coegerant  sed  receperunt  iam  collectos  ab  auctoribus  iUis,  qui 
primis  imperatorum  temporibus  floruerunt.  maxima  igitur  ha- 
benda  est  auotoritas  locorum,  quos  Konius  affert.  alia  est  ratio 
epistulae,  quam  laudat  M.  Aurelius  (ad  M.  Caesarem  III.  14. 
Naber  p.  52):  „epistula  Ciceronis  mirifice  adfecit  animum 
meum.  miserat  Brutus  Ciceroni  Hbrum  suum  corrigendum ;" 
non  enim  M.  AureHus  legit  epistulam  Ciceronis  nunc  deperdi- 
tam,  sed  epistulam  ad  Atticum  XV.  1  b.  nam  cum  Frontonem 
epistulas  Ciceronis  ad  Brutum  tum  temporis  non  legisse  su- 


»)  Teuffel:  Gesch.  der  rSm.  Litteratur.  §  368,  3.  4. 

mendum  sit  ex  verbis  „8i  qoid  rei  esse  videbitur/  vix  creden- 
dum  est  iam  antea  Aurelium  eas  legisse.  !  >  :'.\'" 

VI. 

Ut  munere  meo  perfungar,  pauca  sunt  mihi  addenda  de 
specie,  qua  nobis  tradiderunt  epistulas  Ciceronis  ad  Brutum 
librarii  medii  quod  dicimus  aevi.  cum  iam  antiquitus  libri 
epistularum  ad  Atticum,  ad  Quintum  fratrem,  ad  M.  Brutum 
iuncti  sint,  de  codicibus  nilul  mihi  est  dicendum.  quae  hac  in 
parte  tractaturus  sum,  pertinent  ad  epistulas  11.  3.  4.  5,  ut 
prioribns  temporibus  designabantur. 

Iniura  Hofmann  >)  suspitionis  momentum  inde  petit,  quod 
epistulae  alterius  (antiquitus  octavi)  libri  tantum  ex  editione 
Cratandri  nobis  cognitae  sint,  cum  ipse  »)  exposuerit  libros 
epistnlarum  ad  Atticum  in  fine  expletos  esse  e  codice  Ger- 
mano  a  Poggio  Constantiae  reperto.  non  igitur  miramur  etiam 
epistulas  ad  Brutum  nobis  pleniores  exhibuisse  codicem  Ger- 
manum.  nam  codice  quodam  usum  esse  in  edendis  epistulis 
Cratandrum  discimus  e  folio  illo  transposito.  quod  quomodo 
acciderit,  exponere  conaturus  sum. 

Speciem  folii  continentis  epistulas  II.  3.  4  et  5.  facUe 
inveniemus, ')  si  respicimus  lacunas  exstare  post  verba  „hoc 
magis  doleo  Asiam"  et  post  verba  „sin  eam  semel  cepit  mihi 
crede."  hae  lacunae  enim  eodem  loco  utriusque  paginae  exstite- 
rint,  necesse  est.  ponamus  igitur  primam  paginam  exhibuisse 
verba  inde  a  *non  erit.  Id.  April.*  et  quae  sequuntur  usque  ad 
thoc  tnagis  doleo  Asiam*,  alteram  paginam  inde  a  *sed  quo 
nos  atnisissen  usque  ad  tmiki  credet ;  omnia  bene  se  habent, 
dilaceratum  est  folium  in  calce,  qua  de  causa  et  post  verba 


*)  In  praefatione  epist.  select.  p.  4. 

*)  Hofmann:  Der  kritische  Apparat  za  Ciceros  Briefen  an  Atti- 
cus  p.  57. 

*)  IJsus  sum  editione  Baiteri,  Lipsiae  1867.  inscriptiones  non  una 
numeravi  in  epistulis  Brutiais,  quia  de  tis  non  satis  constat,  in  ceteris 
numero  comprehenduntur. 

„doleo  Asiam"  primae  paginae  et  post  verba  „milii  crede" 
alterias  paginae  quaedam  deperierunt.  non  pagnat  contra  hanc 
sententiam  summa  litterarum ;  habemus  enim  in  prima  pagina 
(^non  erit"  —  «Asiam")  1238  litteras,  in  altera  («sed  quo" 
—  „mihi  crede")  1303.  folium  igitur  unum  effecerunt  verba 
a  €tton  erit*  usque  ad  *mihi  crede^.  transpositum  est  hoc 
modo :  a  folio  duplici  quattuor  paginas  efficiente  duae  paginae 
abscissae  sunt,  quae  tum  perverse  insertae  sunt  ita,  ut  prior 
pagina  alterins  locum  obtineret.  quod  si  quaeris,  quae  sint 
alterae  duae  paginae,  a  quibns  hoc  foHum  („non  erit"  — 
„mihi  crede")  abscissum  fiiit,  duae  excogitari  possunt  rationes; 
aut  hae  duae  paginae  exhibuerunt  verba  inde  ab  <iat  in  Asiam 
censeo  persequendum* ,  ita  ut  haec  esset  series  foUorum 


folinm  I. 

* 
folinm  II. 

folinm  III. 

folium  IV. 

II.  1.  „Camhaec 

II.  4  nnon  erit. 

II.  5.  „at  in 

scribebam" 

Id.  April." 

Asiam  censeo 

perseqnendnm" 

usqne  ad 

nsqae  ad 

nsqne  ad 

finem 

^monstmm  in 

„8in  eam  semel 

„imitationem  tni 

repnblica  est" 

cepit  mihi  crede." 

Xin.  Kal.  Maias" 

II.  2.  in  fine. 

II.  4. 

II.  7.  in  fine. 

aut  abscissae  sunt  duae  paginae  nunc  deperditae,  in  qnibus 
exstiterunt  verba  epistulae,  cuius  finis  est  „non  erit.  Id.  April". 
prior  ratio  non  male  se  habet;  finem  epistulae  IT.  2  tum  verba 
„non  erit.  Id.  April."  efficiunt  et  levi  correctura  dies  epistu- 
lae  secundae  restitui  potest  „111.  Id.  April".  sed  cum  lacuna 
in  fine  epistulae  secundae  exstet  post  verba  „in  repubUca  est," 
quae  primo  foUo  tribui  non  potest,  quia  necesse  est  tum  re- 
spondeat  huic  altera  lacuna  in  fine  epistulae  primae  aut  initio 
epistolae   secundae,   dicendum   esset   etiam  in  fronte  dilace- 

ratum  esse  folium  11.  („non  erit"  —  „milii  orede").  at  statuo 
non  plus  unum  versum  excidisse  et  post  verba  „doleo  Asiam,* 
cum  huius  sententiae  finis  sit  „no8  amisisse",  9  ^^  po^t  verba 
„mihi  crede,"  quae  non  multis  intermissis  excipiuntur  verbis 
„at  in  Asiam  censeo  persequendum."  sin  dicimus  folium  II. 
etiam  in  fronte  fuisse  dilaceratum,  duo  versus  inter  verba 
„doleo  Asiam"  et  „nos  amisisse"  exciderunt;  acoedit,  quod 
primum  folium  („cum  haec  scribebam"  —  „in  republica  est") 
2604  litteras  continet,  una  igitur  pagina  1302;  itaque  conce- 
dendum  est  non  multa  in  folio  secundo  deperiisse,  cuius  altera 
pagina  1303  litteras  continet.  quae  si  respicimus,  sumendum 
est  duas  paginas  abscissas  a  folio  II.  („non  erit"  —  mihi 
crede")  exhibuisse  finem  epistulae  secundae  et  verba,  quae  ante- 
cesserunt  verbis,  „non  erit"  easque  esse  deperditas.  desidera- 
mus  Bruti  epistulam  datam  a.  d.  fere  VI.  Id.  Martias  (II.  4, 1) 
scilicet  eam,  quam  nuntios  nostrarum  rerum  et  de  morte 
Trebonii  esse  ipse  dicit,  et  litteras  Ciceronis  a.  d.  VI.  Id. 
Apriles  Scaptio  datas  (II.  4,  1),  quarum  alterutra  in  folio  de- 
perdito  exstitisse  videtur,  hanc  igitur  speciem  habemus 


foliam  I. 

folinm  II  a. 

folium  II. 

folinm  III. 

II.  1.  „Cum  haec 

II.  4.  „non  erit. 

n.  5.  „at  in 

scribebam" 

Id.  April." 

Asiam  censeo 

osqae  ad 

deperditam 

usque  ad 

persequendam" 

„moDstram  in 

„sin  eam  semel 

reliqaa  omnia 

repablica  est" 

cepit  mihi 

bene  procedunt. 

U.  2. 

crede"  II.  4. 

Sequitur  quaestio,  utrum  in  ipso  Cratandri  codice  haec 
depravatio  acciderit,  an  e  codice  iara  corrupto  in  codicem  Cra- 


*)  Corrigenda  sunt  verba  ,sed  quo;"   nam  vocem  relativam  aut 
interrogativam  uon  possont  aubsequi  verba  „nos  amisiBse." 

tandri  pervenerit.  probabile  est  e  codice  suo  Cratandrum  non 
intellexisse,  qnalis  loci  depravatio  esset ;  nam  in  margine  verbis 
„8ed  quo  nos  amisisse"  asque  ad  „Yetus  Antistius  me  tamen 
pecunia  sublevavit"  notam  apposuit:  „haec  clausula  ex  epis- 
tula  quapiam  Bruti  ad  Ciceronem  huc  translata  videtur." 
non  male,  oum  verba  ^Yetus  Antistius  me  tamen  pecunia 
sublevavit"  re  vera  locum  mutavissent,  scilicet  post  verba 
^neque  meo  exercitui  magis  quam  reliquornm"  a  librario  omissa 
paucis  versibus  post  inserta  essent.  in  verbis  autem  „mihi 
crede  non  erit"  lacunam  ne  sensit  quidem  Cratander;  igitur 
haec  omnia  uno  tenore  processisse  credo  in  codice  Cratandri. 
utrnm  schedae  Wurzeburgenses  >)  huius  codicis  reliquiae  sint, 
an  non,  plane  in  dubio  relinquo.  certe  folium  II.  (nuon  erit" 

—  „mihi  crede")  perverse  insertum  non  quadrat  in  spatium 
Bchedarum,  quarnm  folium  ad  Att.  YI.  1,  17.  „ipsa  declarat" 

—  „causa  venisset"  YI.  2,  1.  litteras  3699  continet,  una  igi- 
tur  pagina  1849. 

Et  mihi  quidem  persuasum  erat,  quod  iam  multi  homines 
docti  voluerunt,  nullum  discfimen  esse  inter  rationem  huius 
foUi  perverse  inserti  et  eorum,  quae  invenimus  in  epistulis 
ad  Quintum  fratrem  11.  1,  1  —  II  5,  2;  ')  sed  in  his  maiora 
habemus  foUa,  quorum  minimum  cum  pagina  maxima  („sed 
quo"  —  „milii  crede")  convenit.  sequitur  tabula  exhibens  sum- 
mas  litterarum: 


ep.  ad  Bratnm. 

II.  1.  „cnm  haec  scribebam" 

folinm 

pagina 

—  „in  repnblica  est". 

2604 

1302 

ep.  ad  Brntnm. 

II.  5.   BDon  erit"  —  „dol0o 

Asiam." 

1238 

ep.  ad  Brntnm. 

n.  3.    ,sed   qno"   —    „mihi 

crede." 

1303 

')  L.  Spengel:  Miinchner  Gelehrte  Anzeigen  1846,  p.  917  ss. 
926  ss.    K.  Halm:  Rheinisches  Museum  XVIII.  (1863)  p.  460  ss. 

*)  Theodor  Mommsen:  Zeitschrift  fiir  Alterthumswissenschaft 
1844,  p.  593  88.    recognovit  et  correxit  1845,  p.  779  ss. 

folinm 

pagina 

1)  ep.  ad  Q.  fratrem. 

II.  1. 1.  „Milo  coepit"  —  „qnid 

cnpiant"  II.  2.«. 

3030 

1515 

2)  ep.  ad  Q.  fratrem. 

II.  2.  s.  nomnes  vident"    — 

„8nperiores  ipsius*'  IL  3.4. 

3010 

1505 

3)  ep.  ad.  Q.  fratrem. 

II.  3.4.  „copii8  Bed"  — 

«Latiar  erat"  II.  4.«. 

2703 

1352 

4)  ep.  ad  Q.  fratrem. 

II.  4.  s.  ^afxificXag^cap"  — 

„exitnrn8"  II.  5.«. 

2955 

1477 

ep.  ad  Atticnm.') 

IV.  16.6.  „detnr  esse"  — 

„coiace"  (hoc  iacet)  IV.  17.  s. 

3219 

1608 

ex  his  facile  intellegitur  non  cohaerere  inter  se  folia  trans- 
posita  epistularum  ad  Brutura  et  ad  Quintum  fratrem  et  ad 
Atticum.  neque  quidquam  lucramur  e  lacuna  illa,  quae  in  co- 
dice  Mediceo  in  epistulis  ad  Att.  I.  18,  1  —  19,  11  indicatur;  *) 
nara  si  eam  quattuor  esse  paginarum  statuimus,  paginae  mi- 
nores  sunt,  quam  eae,  quas  in  epistulis  ad  Brutum  reperimus. 
Denique  hominibus  doctis  controversiam  propono  discep- 
tandam :  quamqnam  iam  antiquitus  in  codicibus  epistulae  ad 
Atticum,  ad  Quintum  fratrem,  ad  M.  Brutum  iunctae  sunt, 
tamen  epistulae  ad  M.  Brutum  carent  locis,  qui  plane  per- 
spici  non  poasunt,  quod  quidem  saepe  accidit  in  epistulis  ad 
Atticum  et  ad  Quintum  fratrem.  nonne  factum  esse  potest,  ut 
gramraaticus  quidara  fortasse  ipse  Fronto  eraendaverit  epis- 
tulas  ad  M.  Brutum? 


')  Potius  sunt  quattuor  paginae,  singulae  805  litteras  exhibentes; 
nam  ratio  est  haec:  si  verba  IV.  16,  5  „detur  esse"  —  „magi8  nunc 
coiace"  IV.  17,  3,  duas  partes  efficiunt,  verba  IV.  17,  3.  „quod  iam  in- 
tellegebamus"  —  ^absolutum  Gabinium"  IV.  19,  2.  tres  partes  efficiunt. 

'^  Jahns  Jahrbiicher  87,  p.  560.  ,  , 

Hofmann:   Der  kritische  Apparat  p.  55. 

